pdf_content: 500.100 - Ordinaziun davart las taxas per il sectur da sanadad    500.100   Ordinaziun davart las taxas per il sectur da sanadad  dals 12-04-2011 (versiun dals 01-01-2023)  sa basond sin l'art. 45 al. 1 da la constituziun chantunala1) e sin l'art. 75 al. 3 da la  lescha davart la giurisdicziun administrativa2), *  relaschada da la regenza ils 12 d'avrigl 2011  Art.  1 Champ d'applicaziun 1 Questa ordinaziun regla las taxas che l'Uffizi da sanadad incassescha per ademplir  las incumbensas delegadas ad el. *  Art.  2 Permissiuns per pratitgar la professiun 1 La  taxa  per  examinar  ina  dumonda  per  survegnir  ina  permissiun  per  pratitgar  independentamain ina professiun dal sectur da sanadad importa – tut tenor la lavur –  500 fin 1500 francs. * 2 La  taxa  per  examinar  l'attest  da  la  media  u  dal  medi  districtual  concernent   l'ulteriura  execuziun  da  la  professiun  suenter  la  cumplenida  dal  70.  onn  da  vegliadetgna e per communitgar che la permissiun per exequir la professiun saja anc   adina en vigur importa 100 francs. * 3 Sch'ina petenta u in petent sto vegnir intimà repetidamain d'inoltrar documents,   vegn  –  cun  la  segunda  intimaziun  –  incassada  ina  taxa  da  50  francs   supplementarmain a la taxa da permissiun. * 4 Sch'ina dumonda vegn retratga, vegn incassada ina taxa da 200 francs. * 5 La taxa per far ina decleraziun ch'i na dettia naginas ristgas importa 100 francs. * 6 La taxa per la conferma per persunas che prestan in servetsch e che derivan dals  stadis da la UE/AECL importa 200 francs e vegn incassada ina giada per onn. *  1) DG 110.100 2) DG 370.100 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm https://www.gr-lex.gr.ch/data/370.100/rm   500.100    Art.  2a * Renconuschientscha per tgirunzas e tgirunzs 1 La taxa per la reconuschientscha da tgirunzas e da tgirunzs cun activitad da gudogn  independenta sco furnituras e furniturs da prestaziuns che han il dretg da survegnir   contribuziuns importa 250 fin 500 francs. *  Art.  3 Permissiuns da manaschi 1 La taxa per  examinar ina dumonda da survegnir  respectivamain da renovar  ina  permissiun importa: a) per la gestiun d'ospitals publics e privats sco er da clinicas publicas e privatas:   fr. 3000.– fin fr. 10 000.– b) per la gestiun da laboratoris privats e d'instituts medicinals privats: fr. 1000.–   fin fr. 2 000.– c) per la gestiun da purschidas da la tgira e da l'assistenza staziunara da pazientas   e pazients stabels sco er da persunas attempadas: fr. 3000.– fin fr. 10 000.– d) per la gestiun da purschidas da la tgira e da l'assistenza a chasa: fr. 2000.– fin   fr. 7000.– e) per la gestiun da transports professiunals da persunas malsaunas e da persunas   che han gì in accident 1. cun renconuschientscha da la IAS: fr. 800.– 2. senza renconuschientscha da la IAS: fr. 1000.–  f) * per  il  transport  giaschent  da  persunas  blessadas  senza  necessitad  d'ina  assistenza  medicinala  tar  la  media  u  il  medi  da  servetsch  cunter  indemnisaziun: fr. 400.–  g) * per la gestiun da chasas da parturir: fr. 1000.– fin fr. 3000.– h) * per l'applicaziun da proceduras da reproducziun tenor la lescha federala davart   la reproducziun cun assistenza medicinala: fr. 600.– fin fr. 3000.– 2 En la taxa tenor l'alinea 1 è cuntegnida ina inspecziun dal manaschi per durada da  la  permissiun.  Per  mintga  ulteriura  inspecziun  sco  er  per  la  preparaziun  e  per  l'elavuraziun posteriura da tala vegn incassada ina taxa tenor il temp impundì da 220  francs  per  ura.  Sch'i  ston  vegnir  engaschadas  per  quai  terzas  persunas,  vegnan  messas a quint las indemnisaziuns ch'ellas han da bun. *  Art.  3a * Renconuschientscha d'instituziuns da l'abitar assistì 1 La taxa per conceder ina renconuschientscha chantunala ad instituziuns da l'abitar   assistì importa – tut tenor la lavur ch'ella chaschuna – 500 fin 2000 francs.  Art.  3b * Admissiun a l'activitad a quint da l'assicuranza obligatorica per la  tgira da malsauns  1 La taxa per examinar ina dumonda da conceder l'admissiun a l'activitad a quint da  l'assicuranza  obligatorica  per  la  tgira  da  malsauns  importa  tut  tenor  la  lavur  impundida 500 fin 1500 francs, tant per persunas singulas sco er per organisaziuns.  2       500.100   2 Sch'ina petenta u in petent sto vegnir intimà repetidamain d'inoltrar documents,   vegn  incassada  –  cun  la  segunda  intimaziun  –  ina  taxa  da  50  francs   supplementarmain a la taxa per conceder l'admissiun. 3 Sch'ina dumonda vegn retratga, vegn incassada ina taxa da 200 francs. 4 Ultra da quai vegn incassada ina taxa da 220 francs per ura tenor il temp impundì   per inspecziuns sco er per la preparaziun e per l'elavuraziun posteriura da talas. Sche  terzas persunas ston vegnir engaschadas per quest intent, vegn messa a quint lur  lavur impundida. 5 Supplementarmain a las taxas tenor l'alinea 4 vegnan messas a quint las suandantas  spesas da las persunas engaschadas: a) per inspecziuns ordinarias: ina pauschala da 150 francs; b) per inspecziuns extraordinarias: ils custs effectivs.  Art.  3c * Renconuschientscha da custs supplementars per abitantas ed abitants  che dovran extraordinariamain blera tgira ed assistenza  1 La  taxa  per  examinar  ina  dumonda  per  la  renconuschientscha  da  custs  supplementars per abitantas ed abitants che dovran extraordinariamain blera tgira ed  assistenza importa per l'instituziun – tut tenor la lavur impundida – 200 fin 1000  francs.  Art.  4 Legislaziun davart ils products terapeutics 1 Per examinar dumondas da survegnir respectivamain da renovar permissiuns tenor  la legislaziun davart ils products terapeutics vegnan incassadas las suandantas taxas: a) * per la gestiun d'ina apoteca publica: fr. 200.– fin fr. 600.– b) * per la gestiun d'ina apoteca privata en ina pratica da medi u da dentist, en in    ospital, en ina clinica, en ina chasa da tgira: fr. 100.– fin fr. 500.– c) * per la gestiun d'ina drogaria: fr. 200.– fin fr. 600.– d) * per  la  conferma  per  metter  en  circulaziun  medicaments  ch'èn  vegnids   producids tenor in'atgna furmla: fr. 50.– fin fr. 200.– e) * per la conservaziun da sang e da products da sang: fr. 200.– fin fr. 600.– f) * per il martgà da spediziun cun medicaments: fr. 300.– fin fr. 1000.– g) * per la consegna da medicaments en exposiziuns: fr. 100.– fin fr. 300.– 2 Ultra da la taxa tenor l'alinea 1 vegn incassada ina taxa tenor il temp impundì da  200 francs per  ura  per  inspecziuns sco er  per  la  preparaziun e  per  l'elavuraziun   posteriura da talas.  Sch'i  ston vegnir engaschadas per quai terzas persunas,  vegn  mess a quint ils custs da lavur ch'ellas han. * 3 Supplementarmain a las taxas tenor l'alinea 2 vegnan messas a quint las suandantas  spesas: * a) per inspecziuns ordinarias ina pauschala da 150 francs; b) per inspecziuns extraordinarias ils custs effectivs.   3     500.100    Art.  5 Legislaziun da narcotics 1 Per examinar ina dumonda da conceder respectivamain da renovar la permissiuns  per retrair, per conservar e per duvrar narcotics en ospitals, en clinicas, en chasas da   tgira ed en instituts scientifics vegn incassada ina taxa da 200 francs. * 2 Ultra da la taxa tenor l'alinea 1 vegn incassada ina taxa tenor il temp impundì da  200 francs per  ura  per  inspecziuns sco er  per  la  preparaziun e  per  l'elavuraziun   posteriura da talas. Sch'i ston vegnir engaschadas per quai terzas persunas, vegnan  messas a quint las indemnisaziuns ch'ellas han da bun. * 3 Per  consegnar  formulars  da  recept  che  servan  ad  ordinar  ils  narcotics  vegnan  incassadas las suandantas taxas : * a) 25 francs per l'emprim bloc; b) 15 francs davent dal segund bloc per consegna; c) 25 francs per repeter la consegna d'in bloc. 4 Per la dismessa da substanzas controlladas vegnan mess a quint ils custs effectivs  da l'ardera. Ultra da quai vegn messa a quint ina taxa da 220 francs per ura tenor il   temp impundì per survegliar la dismessa correcta. *  Art.  6 * …  Art.  6a * Protecziun cunter radiaziun nunionisanta 1 Per las controllas realisadas e per las mesiras ordinadas tras l'Uffizi da sanadad en  ils  solariums  ed  en  cas  d'utilisaziuns  da  products  per  intents  cosmetics  vegnan  incassadas taxas tenor il temp impundì. La tariffa importa 70 fin 200 francs per ura,   tut  tenor  las  cumpetenzas  necessarias  ed  il  stgalim  da  funcziun  necessari  dal  persunal che exequescha las lavurs.  Art.  7 Experiments clinics 1 La cumissiun chantunala d'etica incassescha per sia activitad ina taxa da 500 fin  30 000 francs. L'autezza da la taxa sa drizza tenor il temp impundì e tenor ils custs   per l'examinaziun e per l'expertisa. 2 Per studis ch'èn en l'interess da las pazientas e dals pazients e che na vegnan betg   sustegnids d'in sponsur pon las taxas vegnir reducidas u relaschadas. 3 La taxa che sto vegnir pajada per l'expertisa etica-medicinala sa drizza tenor il   reglament da la cumissiun chantunala d'etica da Turitg1). *  Art.  8 Adattaziun da permissiuns ed admissiuns a l'activitad a quint da  l'assicuranza obligatorica per la tgira da malsauns *  1 Per far adattaziuns da permissiuns e d'admissiuns existentas vegn incassada ina  taxa dad 80 fin 500 francs en ils suandants cas: * a) * surpigliada tras in nov purtader u tras ina nova instituziun; 1) www.kek.zh.ch/Internet/gesundheitsdirektion/kek/de/rechtliche_grundlagen.html  4       500.100   b) * midada dal num dal purtader u da l'instituziun; c) * midada dal purtader u da l'instituziun; d) * nova possessura respectivamain nov possessur; e) * midada dal num da la titulara u dal titular da la permissiun u da l'admissiun; f) * midada  da  la  persuna  responsabla  u  directiva  u  da  l'apotecra  conciliara   respectivamain da l'apotecher conciliar; g) * nov lieu u midada da l'adressa; h) * entrada da novas persunas en in'organisaziun ch'è admessa a l'activitad a quint   da l'assicuranza obligatorica per la tgira da persunas malsaunas.  Art.  9 Legalisaziuns 1 Per legalisar documents vegn incassada ina taxa da 50 francs.  Art.  10 Clausula generala 1 Per permissiuns che n'èn betg numnadas explicitamain en ils artitgels 1 fin 9 da  questa ordinaziun, per disposiziuns, per controllas sco er per autras activitads e per   auters  scleriments  sa  drizzan  ils  custs  da  procedura  tenor  la  lescha  davart  la  giurisdicziun administrativa2).  Art.  11 * Midada da relaschs3)  Art.  12 Entrada en vigur, aboliziun dal dretg vertent 1 Questa ordinaziun entra en vigur il 1. da matg 2011. 2 L'ordinaziun davart las taxas per il sectur da sanadad dal 1. da december 19984)  vegn abolida.  2) DG 370.100 3) Las midadas dal dretg vertent na vegnan betg inditgadas. 4) CUL 1998, 4405   5   https://www.gr-lex.gr.ch/data/370.100/rm   500.100    Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 12-04-2011 01-05-2011 relasch emprima versiun - 21-05-2013 01-06-2013 Art. 11 revisiun totala - 01-07-2014 01-08-2014 Art. 2 al. 1 midada - 01-07-2014 01-08-2014 Art. 2 al. 2 midada - 01-07-2014 01-08-2014 Art. 2 al. 3 midada - 01-07-2014 01-08-2014 Art. 2 al. 4 midada - 01-07-2014 01-08-2014 Art. 2 al. 5 integraziun - 01-07-2014 01-08-2014 Art. 2 al. 6 integraziun - 01-07-2014 01-08-2014 Art. 2a integraziun - 01-07-2014 01-08-2014 Art. 3 al. 1, f) midada - 01-07-2014 01-08-2014 Art. 3 al. 1, g) midada - 01-07-2014 01-08-2014 Art. 3 al. 1, h) integraziun - 01-07-2014 01-08-2014 Art. 3 al. 2 midada - 01-07-2014 01-08-2014 Art. 4 al. 1, d) midada - 01-07-2014 01-08-2014 Art. 4 al. 2 midada - 01-07-2014 01-08-2014 Art. 4 al. 3 integraziun - 01-07-2014 01-08-2014 Art. 5 al. 1 midada - 01-07-2014 01-08-2014 Art. 5 al. 2 midada - 01-07-2014 01-08-2014 Art. 5 al. 3 integraziun - 13-06-2016 01-01-2017 Art. 3a integraziun 2016-012 21-03-2017 01-04-2017 ingress midada 2017-013 21-03-2017 01-04-2017 Art. 4 al. 1, a) midada 2017-013 21-03-2017 01-04-2017 Art. 4 al. 1, b) midada 2017-013 21-03-2017 01-04-2017 Art. 4 al. 1, c) midada 2017-013 21-03-2017 01-04-2017 Art. 4 al. 1, d) midada 2017-013 21-03-2017 01-04-2017 Art. 4 al. 1, e) midada 2017-013 21-03-2017 01-04-2017 Art. 4 al. 1, f) midada 2017-013 21-03-2017 01-04-2017 Art. 4 al. 1, g) midada 2017-013 21-03-2017 01-04-2017 Art. 7 al. 3 integraziun 2017-013 21-03-2017 01-04-2017 Art. 8 midada dal titel 2017-013 21-03-2017 01-04-2017 Art. 8 al. 1 midada 2017-013 21-03-2017 01-04-2017 Art. 8 al. 1, a) integraziun 2017-013 21-03-2017 01-04-2017 Art. 8 al. 1, b) integraziun 2017-013 21-03-2017 01-04-2017 Art. 8 al. 1, c) integraziun 2017-013 21-03-2017 01-04-2017 Art. 8 al. 1, d) integraziun 2017-013 21-03-2017 01-04-2017 Art. 8 al. 1, e) integraziun 2017-013 21-03-2017 01-04-2017 Art. 8 al. 1, f) integraziun 2017-013 21-03-2017 01-04-2017 Art. 8 al. 1, g) integraziun 2017-013 20-06-2017 01-01-2018 Art. 6 aboliziun 2017-024 21-12-2021 01-01-2022 Art. 3b integraziun 2021-048 13-12-2022 01-01-2023 Art. 1 al. 1 midada 2022-047 13-12-2022 01-01-2023 Art. 2a al. 1 midada 2022-047 13-12-2022 01-01-2023 Art. 3c integraziun 2022-047 13-12-2022 01-01-2023 Art. 5 al. 4 integraziun 2022-047 13-12-2022 01-01-2023 Art. 6a integraziun 2022-047 13-12-2022 01-01-2023 Art. 8 midada dal titel 2022-047 13-12-2022 01-01-2023 Art. 8 al. 1 midada 2022-047 13-12-2022 01-01-2023 Art. 8 al. 1, e) midada 2022-047 13-12-2022 01-01-2023 Art. 8 al. 1, g) midada 2022-047 13-12-2022 01-01-2023 Art. 8 al. 1, h) integraziun 2022-047  6       500.100   Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 12-04-2011 01-05-2011 emprima versiun - ingress 21-03-2017 01-04-2017 midada 2017-013 Art. 1 al. 1 13-12-2022 01-01-2023 midada 2022-047 Art. 2 al. 1 01-07-2014 01-08-2014 midada - Art. 2 al. 2 01-07-2014 01-08-2014 midada - Art. 2 al. 3 01-07-2014 01-08-2014 midada - Art. 2 al. 4 01-07-2014 01-08-2014 midada - Art. 2 al. 5 01-07-2014 01-08-2014 integraziun - Art. 2 al. 6 01-07-2014 01-08-2014 integraziun - Art. 2a 01-07-2014 01-08-2014 integraziun - Art. 2a al. 1 13-12-2022 01-01-2023 midada 2022-047 Art. 3 al. 1, f) 01-07-2014 01-08-2014 midada - Art. 3 al. 1, g) 01-07-2014 01-08-2014 midada - Art. 3 al. 1, h) 01-07-2014 01-08-2014 integraziun - Art. 3 al. 2 01-07-2014 01-08-2014 midada - Art. 3a 13-06-2016 01-01-2017 integraziun 2016-012 Art. 3b 21-12-2021 01-01-2022 integraziun 2021-048 Art. 3c 13-12-2022 01-01-2023 integraziun 2022-047 Art. 4 al. 1, a) 21-03-2017 01-04-2017 midada 2017-013 Art. 4 al. 1, b) 21-03-2017 01-04-2017 midada 2017-013 Art. 4 al. 1, c) 21-03-2017 01-04-2017 midada 2017-013 Art. 4 al. 1, d) 01-07-2014 01-08-2014 midada - Art. 4 al. 1, d) 21-03-2017 01-04-2017 midada 2017-013 Art. 4 al. 1, e) 21-03-2017 01-04-2017 midada 2017-013 Art. 4 al. 1, f) 21-03-2017 01-04-2017 midada 2017-013 Art. 4 al. 1, g) 21-03-2017 01-04-2017 midada 2017-013 Art. 4 al. 2 01-07-2014 01-08-2014 midada - Art. 4 al. 3 01-07-2014 01-08-2014 integraziun - Art. 5 al. 1 01-07-2014 01-08-2014 midada - Art. 5 al. 2 01-07-2014 01-08-2014 midada - Art. 5 al. 3 01-07-2014 01-08-2014 integraziun - Art. 5 al. 4 13-12-2022 01-01-2023 integraziun 2022-047 Art. 6 20-06-2017 01-01-2018 aboliziun 2017-024 Art. 6a 13-12-2022 01-01-2023 integraziun 2022-047 Art. 7 al. 3 21-03-2017 01-04-2017 integraziun 2017-013 Art. 8 21-03-2017 01-04-2017 midada dal titel 2017-013 Art. 8 13-12-2022 01-01-2023 midada dal titel 2022-047 Art. 8 al. 1 21-03-2017 01-04-2017 midada 2017-013 Art. 8 al. 1 13-12-2022 01-01-2023 midada 2022-047 Art. 8 al. 1, a) 21-03-2017 01-04-2017 integraziun 2017-013 Art. 8 al. 1, b) 21-03-2017 01-04-2017 integraziun 2017-013 Art. 8 al. 1, c) 21-03-2017 01-04-2017 integraziun 2017-013 Art. 8 al. 1, d) 21-03-2017 01-04-2017 integraziun 2017-013 Art. 8 al. 1, e) 21-03-2017 01-04-2017 integraziun 2017-013 Art. 8 al. 1, e) 13-12-2022 01-01-2023 midada 2022-047 Art. 8 al. 1, f) 21-03-2017 01-04-2017 integraziun 2017-013 Art. 8 al. 1, g) 21-03-2017 01-04-2017 integraziun 2017-013 Art. 8 al. 1, g) 13-12-2022 01-01-2023 midada 2022-047 Art. 8 al. 1, h) 13-12-2022 01-01-2023 integraziun 2022-047 Art. 11 21-05-2013 01-06-2013 revisiun totala -   7    	Art. 1 Champ d'applicaziun 	Art. 2 Permissiuns per pratitgar la professiun 	Art. 2a * Renconuschientscha per tgirunzas e tgirunzs 	Art. 3 Permissiuns da manaschi 	Art. 3a * Renconuschientscha d'instituziuns da l'abitar assistì 	Art. 3b * Admissiun a l'activitad a quint da l'assicuranza obligatorica per la tgira da malsauns 	Art. 3c * Renconuschientscha da custs supplementars per abitantas ed abitants che dovran extraordinariamain blera tgira ed assistenza 	Art. 4 Legislaziun davart ils products terapeutics 	Art. 5 Legislaziun da narcotics 	Art. 6 * … 	Art. 6a * Protecziun cunter radiaziun nunionisanta 	Art. 7 Experiments clinics 	Art. 8 Adattaziun da permissiuns ed admissiuns a l'activitad a quint da l'assicuranza obligatorica per la tgira da malsauns * 	Art. 9 Legalisaziuns 	Art. 10 Clausula generala 	Art. 11 * Midada da relaschs) 	Art. 12 Entrada en vigur, aboliziun dal dretg vertent  		2022-12-13T15:59:52+0100 	"7001 Chur" 	"Gesetzessammlung Kanton Graubünden"


canton: gr

abbreviation: LItLPTer

pdf_content: Lescha introductiva tar la lescha federala davart ils medicaments ed ils products medicinals (lescha introductiva tar la lescha davart ils products terapeutics, LItLPTer)    500.500   Lescha introductiva tar la lescha federala davart ils  medicaments ed ils products medicinals (lescha  introductiva tar la lescha davart ils products terapeutics,  LItLPTer)  dals 27-08-2010 (versiun dals 01-01-2018)  Il cussegl grond dal chantun Grischun1),  sa basond sin l'art. 87 da la constituziun chantunala2), suenter avair gì invista da la missiva da la regenza dals 25 da matg 20103),  concluda:  1. Disposiziuns generalas  Art.  1 Champ d'applicaziun 1 Questa lescha regla l'execuziun da la legislaziun federala davart ils medicaments ed  ils products medicinals4) dal sectur da l'uman e – tenor ils alineas 2 e 3 – dal sectur  dals  animals,  uschenavant  che  questa  legislaziun  appartegna  al  champ  da  cumpetenza dal chantun. 2 En cas da recepts da la medischina veterinara vegnan applitgads ils artitgels  8 e 9  confurm al senn. 3 En cas da manaschis che consegnan, depositeschan u produceschan medicaments  veterinars vegnan applitgads ils artitgels 14, 16 e 17 confurm al senn.  Art.  2 Noziuns 1 Sco persunas medicinalas en il senn da questa lescha valan medias e medis sco er  dentistas e dentists.  1) PCG 2010/2011, 130 2) DG 110.100 3) pagina 35 4) CS 812.21  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm http://db.clex.ch/link/Bund/812.21/rm   500.500    2. Medicaments  Art.  3 Producziun 1. obligaziun da dumandar ina permissiun  1 Ad apotecas d'ospital, ad apotecas publicas ed a drogarias vegn – sin dumonda –  concedida  la  permissiun  per  producir  medicaments  tenor  la  formula  magistralis,   tenor la formula officinalis sco er tenor in'atgna furmla: a) sche  la  persuna  ch'è  responsabla  per  la  producziun  ha  la  permissiun  per   pratitgar la professiun sco apotecra u sco apotecher ubain sco droghista u sco  droghist;  b) sch'igl  è  avant  maun in sistem per  garantir  la  qualitad che correspunda al   gener ed a la dimensiun da la producziun.  2 La permissiun da producziun vegn integrada en la permissiun da manaschi.  Art.  4 2. annunzia e messa en circulaziun 1 Ils medicaments che vegnan producids tenor in'atgna furmla dastgan vegnir mess  en  circulaziun  pir,  sche  l'uffizi  ha  controllà  che  quels  correspundian  a  las  disposiziuns da la legislaziun federala. 2 Per  quest  intent  ston  els  vegnir  annunziads  a  l'uffizi  cun  l'indicaziun  da  la  denominaziun,  da la cumposiziun,  da la dosa e da l'inscripziun.  L'inscripziun sto  cuntegnair – cun excepziun da la remartga d'admissiun e da la designaziun da la  categoria da consegna – las medemas indicaziuns sco quellas che l'institut svizzer   per products terapeutics pretenda per ils medicaments che vegnan controllads dad el. 3 La conferma da l'uffizi ch'ils medicaments correspundian a las disposiziuns da la  legislaziun federala vegn limitada.  Art.  5 Dretg d'applicaziun 1 La regenza designescha quellas persunas spezialisadas che han il dretg d'applitgar   ils medicaments ch'èn usitads en lur professiun.  Art.  6 Conservaziun da sang e da products da sang 1 Manaschis  che  mo  conservan  sang  u  products  da  sang,  dovran  ina  permissiun  chantunala. 2 La permissiun vegn concedida: a) sch'i vegn applitgà in sistem per garantir la qualitad ch'è adattà per garantir   ch'il  sang  e  ch'ils  products  da  sang  vegnian  tractads  confurm  a  las  prescripziuns;  b) sch'il  manaschi  vegn  manà  d'ina  persuna  che  ha  la  responsabladad  professiunala, che fa la surveglianza e che ha la cumpetenza e l'experientscha  ch'en necessarias per quest intent;  c) sch'igl èn avant maun localitads ed indrizs adattads.  2       500.500   3 La permissiun vegn limitada.  Art.  7 Recepts 1. valaivladad  1 Per esser valaivels ston recepts d'ina persuna medicinala cuntegnair: a) il num da la persuna che emetta il recept sco er l'adressa da sia pratica en   scrittira stampada; b) la suttascripziun da la persuna che emetta il recept; c) il num e l'annada da la pazienta u dal pazient; d) la data da l'emissiun; e) il gener e la quantitad dal medicament che vegn consegnà. 2 Recepts valan maximalmain 1 onn, nun ch'i  vegnia ordinà insatge auter; recepts  permanents valan 2 onns.  Art.  8 2. execuziun 1 Recepts da persunas medicinalas dastgan mo vegnir exequids d'apotecas publicas e  d'apotecas privatas d'ospitals e da clinicas che vegnan manadas d'ina apotecra u d'in  apotecher che ha la responsabladad professiunala. 2 Sch'in recept è formulà uschia ch'el n'è betg cler u sch'i para da sa tractar d'in sbagl,   ha la persuna che ha la responsabladad professiunala da contactar la persuna che ha  emess il recept, avant che exequir il recept.  Art.  9 3. retenziun e restituziun 1 Recepts da persunas medicinalas per medicaments da la categoria da consegna A u  per tals che na dastgan – pervia d'ina remartga sin il recept – betg vegnir consegnads   repetidamain, ston vegnir retegnids en l'apoteca u ston vegnir svalitads. 2 Auters recepts da persunas medicinalas che vegnan restituids, perquai ch'els pon  vegnir duvrads pliras giadas, ston vegnir munids cun il num da l'apoteca e cun la   data da la consegna. 3 Recepts ch'èn sfalsifitgads ston vegnir tramess a l'uffizi.  Art.  10 4. mancanza dal recept 1 Sch'in medicament che dovra in recept vegn consegnà senza recept, sto quai vegnir   documentà.  Art.  11 Obligaziun da documentaziun 1 Las apotecas publicas ston documentar cuntinuadamain ed en moda survesaivla la  consegna da narcotics e da medicaments ch'èn vegnids producids tenor la formula   magistralis. 2 Las documentaziuns ston cuntegnair las suandantas indicaziuns: a) il num da la pazienta u dal pazient;   3     500.500    b) il gener e la quantitad dal medicament; c) la data da la consegna; d) eventualas instrucziuns da diever; sco er e) il num da la persuna che emetta il recept. 3 Las inscripziuns ston vegnir tegnidas en salv 10 onns. L'obligaziun da tegnair en  salv las documentaziuns sto esser garantida, er sch'il manaschi da medicaments vegn  smess. 4 La regenza po suttametter ulteriurs medicaments a l'obligaziun da documentaziun.  3. Manaschis da medicaments en il commerzi en detagl  3.1. DISPOSIZIUNS GENERALAS  Art.  12 Definiziun 1 Sco  manaschis  da  medicaments  en  il  commerzi  en  detagl  (manaschis  da  medicaments) valan apotecas publicas, apotecas privatas da persunas medicinalas,  d'ospitals, da clinicas, da chasas da tgira e drogarias.  Art.  13 Obligaziun da dumandar ina permissiun 1 La gestiun d'in manaschi da medicaments è suttamessa a l'obligaziun da dumandar  ina permissiun. 2 La permissiun vegn limitada.  Art.  14 Conservaziun 1 Medicaments  da  las  categorias  da  consegna  A fin  D  ston  vegnir  conservads   separadamain da las autras raubas. Els na dastgan betg vegnir offrids en il sectur da   l'autoservetsch. 2 Manaschis da medicaments  na dastgan  conservar  nagins medicaments  ch'els  na  dastgan  betg  consegnar  u  producir  sezs.  Exceptadas  da  quai  èn  restituziuns  da   medicaments per als dismetter tenor las prescripziuns.  Art.  15 Restricziuns da la consegna 1 Medicaments da las categorias da consegna A fin D na dastgan da princip betg   vegnir mess en circulaziun ordaifer il manaschi permess. 2 La consegna da medicaments da las categorias da consegna C e D en exposiziuns  dovra ina permissiun. 3 Persunas medicinalas dastgan consegnar medicaments  mo a las pazientas ed als  pazients che vegnan tractads dad ellas.  4       500.500   Art.  16 Avis 1 Avis sco designaziuns da la fatschenta, scrittiras da la firma e scrittiras da reclama  da manaschis da medicaments na dastgan betg avair in cuntegn ch'è illegal u che  maina en errur.  Art.  17 Garanzia da la qualitad 1 Mintga manaschi da medicaments che producescha, che venda u che depositescha  medicaments  sto  avair  in  sistem per  garantir  la  qualitad  ch'è  adattà  al  gener,  a  l'impurtanza ed a la dimensiun da las lavurs che ston vegnir fatgas e dals servetschs  che ston vegnir furnids.  3.2. APOTECAS PUBLICAS  Art.  18 Premissas per la permissiun 1 La permissiun da manaschi vegn concedida: a) sche la persuna che ha la responsabladad professiunala per il manaschi ha la   permissiun per pratitgar la professiun sco apotecra u sco apotecher; b) sche  las  localitads ed ils  indrizs  èn adattads  per  l'activitad  commerziala  e   l'equipament ch'è necessari per quai è avant maun en in stadi che funcziuna en  moda irreproschabla;  c) sch'igl  è avant maun in labor separà che permetta da producir medicaments  tenor  la  formula  magistralis  confurm  a  las  reglas  da  la  buna  pratica  da  producziun.  2 Sche la persuna che ha la responsabladad professiunala n'è betg la possessura dal  manaschi, sto sia independenza professiunala esser garantida.  Art.  19 Persuna che ha la responsabladad professiunala 1 La persuna che ha la responsabladad professiunala dastga manar mo in'apoteca.  Cun il consentiment da l'uffizi èsi admissibel da manar in segund manaschi, sch'igl è  garantì ch'igl è avert mo in manaschi il medem mument. 2 Ella sto per regla esser preschenta en l'apoteca durant las uras d'avertura. 3 Sch'ella  è  absenta,  ha  ella  da procurar  per  ina  substituziun.  La  persuna che  la  substituescha  sto  posseder  ina  permissiun  per  pratitgar  la  professiun  u  ina  permissiun per far ina substituziun sco apotecra u sco apotecher.  Art.  19a * Servetsch d'urgenza 1 En vischnancas senza medias  e  medis  che consegnan  sezs  medicaments  èn las  apotecas  publicas  obligadas  da  mantegnair  di  e  notg  in  servetsch  d'urgenza  permanent per garantir il provediment farmaceutic da la populaziun.   5     500.500    2 Apotecas che sa chattan en stretga vischinanza pon – cun l'approvaziun da l'uffizi –  far ensemen il servetsch d'urgenza.  3.2.A APOTECAS PRIVATAS DA MEDIAS E MEDIS *  Art.  19b * Permissiun 1 Cun la permissiun da l'uffizi pon medias e medis manar in'apoteca privata. 2 La  permissiun  per  medias  e  medis  vegn  concedida,  sch'igl  è  garantì  ch'ils   medicaments vegnian depositads e consegnads en moda e maniera cumpetenta. La  vendita libra u la furniziun da revendidras e revendiders n'è betg permessa.  Art.  19c * Apotecas privatas cun ina permissiun restrenschida da consegnar  medicaments  1 Medias e medis che mainan ina pratica en in lieu, nua ch'i dat in'apoteca publica   che garantescha di e notg il provediment farmaceutic da la populaziun, han mo il   dretg: a) d'applitgar medicaments durant la consultaziun; b) da consegnar per mintga diagnosa suenter la consultaziun l'unitad originala la   pli pitschna d'in medicament. 2 Sch'i  dat  in  suspect  motivà  ch'i  vegnia  cuntrafatg  cunter  la  restricziun  da  la   permissiun  da  consegnar  medicaments,  ston  las  medias  ed  ils  medis  respectivs  permetter  a  l'uffizi  ina  invista  dals  quints  da  las  furnituras  e  dals  furniturs  da  medicaments, dals quints da medicaments a las assicuranzas e dal rapport medical.  Art.  19d * Privaziun da la permissiun da consegnar medicaments 1 En cas da cuntravenziuns intenziunadas u per negligientscha cunter la restricziun  da  consegnar  medicaments  da  l'artitgel  19c  alinea  1  litera  b  u  en  cas  che  la  concessiun  da  prender  invista  dals  documents  tenor  l'artitgel  19c  alinea  2  vegn  refusada, po l'uffizi  privar las medias ed ils medis respectivs da la permissiun da   consegnar medicaments per ina durada dad 1 fin 5 onns.  3.3. APOTECAS PRIVATAS DA DENTISTAS E DA DENTISTS  Art.  20 Premissas per la permissiun 1 La  permissiun  per  dentistas  e  per  dentists  per  manar  in'apoteca  privata  vegn   concedida, sch'igl è garantì ch'ils medicaments vegnian depositads e consegnads en  moda e maniera cumpetenta. 2 Dentistas  e  dentists  èn  autorisads  da  consegnar  ils  medicaments  che  vegnan  duvrads normalmain en la medischina dentala. 3 La vendita libra u la furniziun da revendidras e da revendiders n'è betg permessa.  6       500.500   4 La persuna che ha la responsabladad professiunala per manar ina pratica da gruppa  sto avair  ina permissiun  per pratitgar  la professiun en il  sectur da la medischina  umana, da la medischina dentala u da la farmazia.  3.4. APOTECAS PRIVATAS D'OSPITALS, DA CLINICAS E DA  CHASAS DA TGIRA  Art.  21 Premissas per la permissiun 1 La permissiun da manaschi vegn concedida, sche las localitads e sch'ils indrizs èn   adattads per l'activitad commerziala e sche l'equipament ch'è necessari per quai è   avant maun en in stadi che funcziuna en moda irreproschabla. 2 Sche la persuna che ha la responsabladad professiunala per manar l'apoteca privata   n'è  betg  en  possess  d'in  diplom  d'apotecra  u  d'apotecher  renconuschì  vegn  la  permissiun concedida mo, sche la controlla regulara da l'apoteca privata sco er sche  la cussegliaziun farmaceutica  tras in'apotecra  u tras in apotecher che posseda ina  permissiun per pratitgar la professiun è garantida cun in contract.  Art.  22 Consegna da medicaments 1 Cun excepziun  da cas  d'urgenza  dastgan  medicaments  vegnir  consegnads  mo  a  persunas che survegnan  in tractament  staziunar en l'instituziun.  L'autorisaziun da  consegnar  medicaments  cumpiglia  er  il  di  d'extrada  ed  ils  proxims  3  dis  che  suondan. 2 Apotecas privatas che vegnan manadas d'ina apotecra u d'in apotecher che ha la   responsabladad  professiunala  dastgan  consegnar  medicaments  er  al  persunal  da  l'atgna instituziun.  3.5. DROGARIAS  Art.  23 Premissas per la permissiun 1 La permissiun da manaschi vegn concedida: a) la  persuna  che  ha  la  responsabladad  professiunala  per  il  manaschi  ha  la   permissiun per pratitgar la professiun sco droghista u sco droghist; b) sche  las  localitads ed ils  indrizs  èn adattads  per  l'activitad  commerziala  e   l'equipament ch'è necessari per quai è avant maun en in stadi che funcziuna en  moda irreproschabla.  2 Sche la persuna che ha la responsabladad professiunala n'è betg la possessura dal  manaschi, sto sia independenza professiunala esser garantida.   7     500.500    Art.  24 Persuna che ha la responsabladad professiunala 1 La persuna che ha la responsabladad professiunala dastga manar mo ina drogaria.  Cun il consentiment da l'uffizi èsi admissibel da manar in segund manaschi, sch'igl è  garantì ch'igl è avert mo in manaschi il medem mument. 2 Ella sto per regla esser preschenta en la drogaria durant las uras d'avertura. 3 Sch'ella  è  absenta,  ha  ella  da procurar  per  ina  substituziun.  La  persuna che  la  substituescha  ha  d'avair  in  diplom  federal  u  in  diplom  ester  da  droghista  u  da  droghist ch'è renconuschì en tut la Svizra ubain in certificat da qualificaziun federal. 4 Sch'ella è absenta dapli che 90 dis d'avertura entaifer 12 mais, sto la persuna che la  substituescha vegnir annunziada a l'uffizi. Quella persuna sto avair la permissiun per  pratitgar la professiun sco droghista u sco droghist.  4. Experiments clinics cun medicaments  Art.  25 Consentiment da la cumissiun d'etica 1 Experiments  clinics  cun  medicaments  vi  da  persunas  dastgan  mo  vegnir  fatgs,  sch'els èn vegnids approvads da la cumissiun chantunala d'etica ch'è incumbensada   dal chantun d'examinar dumondas da quest gener.  Art.  25a * Taxas 1 Las taxas sa drizzan tenor il reglament da la cumissiun d'etica incumbensada dal  chantun. 2 Uschenavant che las taxas na cuvran betg ils custs, surpiglia il chantun ils custs   restants.  5. Execuziun e disposiziuns penalas  Art.  26 Inspecziuns 1 L'uffizi  fa  periodicamain  inspecziuns  dals  manaschis  da  medicaments  e  controllescha, sche las prescripziuns legalas vegnan observadas. 2 Ultra da quai fa el inspecziuns en cas da midadas da maun, en cas da midadas da la   direcziun dal manaschi sco er en cas da midadas architectonicas essenzialas.  Art.  27 Mesiras administrativas 1 L'uffizi ha las cumpetenzas che vegnan menziunadas en l'artitgel 66 alinea 2 da la  lescha federala.  Art.  28 Emprovas da rauba 1 L'uffizi po prender gratuitamain emprovas da medicaments.  8       500.500   2 Sche las  emprovas  controlladas na correspundan betg a  las  prescripziuns da la  legislaziun u sch'ellas sa mussan sco privel per la sanadad, po el confiscar, tegnair en   salv uffizialmain u destruir ils medicaments. 3 Ils custs vegnan adossads a la proprietaria u al proprietari dals medicaments.  Art.  29 Controlla 1 Per far valair la legislaziun davart ils products terapeutics è l'uffizi autorisà da far   da  tut  temp  e  dapertut  controllas  sco  er  da  prender  cumprovas,  e  quai  senza  s'annunziar u tenor cunvegna. Per quest intent po el prender invista da las localitads  da fatschenta, da manaschi, da deposit e da pratica sco er dals documents respectivs.  Art.  29a * Recurs cunter decisiuns da la cumissiun d'etica 1 Cunter decisiuns da la cumissiun chantunala d'etica nominada da la regenza poi  vegnir fatg recurs tar la dretgira administrativa.  Art.  30 Disposiziuns penalas 1 Cuntravenziuns che vegnan fatgas  intenziunadamain u per negligientscha cunter  questa lescha u cunter las ordinaziuns e cunter las disposiziuns che sa basan sin ella   vegnan chastiadas da l'uffizi cumpetent cun ina multa da fin a 50 000 francs. 2 La  sancziun  da  cuntravenziuns  cunter  las  disposiziuns  da  questa  lescha  che  concernan il diever da medicaments veterinars sa drizza tenor la lescha chantunala  davart ils fatgs veterinars. 3 Causals  da  surpassaments  dal  dretg  federal  vegnan  sancziunads  da  l'uffizi   cumpetent.  6. Disposiziuns transitoricas  Art.  31 Permissiuns existentas 1 Permissiuns  existentas  restan  valaivlas  maximalmain  60  dis  suenter  l'emprima  inspecziun, maximalmain dentant 2 onns suenter l'entrada en vigur da questa lescha.  Art.  32 Permissiun per manar in'apoteca privata 1 Dentistas e  dentists  che mainan  in'apoteca  privata  il  mument  che questa lescha  entra en vigur,  ston inoltrar ina dumonda per la permissiun  entaifer  6 mais  dapi  l'entrada en vigur da questa lescha.  Art.  33 Annunzia da medicaments che vegnan producids tenor in'atgna  furmla  1 Tut  ils  medicaments  che  vegnan  producids  tenor  in'atgna  furmla  ston  vegnir  annunziads a l'uffizi entaifer 1 onn suenter l'entrada en vigur da questa lescha.   9     500.500    Art.  34 Dumondas da permissiun pendentas 1 Dumondas da permissiun ch'èn pendentas il mument da l'entrada en vigur da questa  lescha vegnan giuditgadas tenor il dretg nov.  7. Disposiziuns finalas  Art.  35 Midada dal dretg vertent1)  Art.  36 Entrada en vigur 1 Questa lescha è suttamessa al referendum facultativ2). 2 La regenza fixescha il termin da l'entrada en vigur3).  1) Las midadas dal dretg vertent na vegnan betg inditgadas. 2) Il termin da referendum è scadì ils 8 da december 2010. Entaifer quest termin n'èn vegnids    inoltrads nagins referendums. 3) mess en vigur cun CR dals 21 da december 2010 per il 1. da schaner 2011  10       500.500   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-08-2010 01-01-2011 relasch emprima versiun - 02-09-2016 01-01-2018 Art. 19a integraziun 2017-023 02-09-2016 01-01-2018 Titel 3.2.a integraziun 2017-023 02-09-2016 01-01-2018 Art. 19b integraziun 2017-023 02-09-2016 01-01-2018 Art. 19c integraziun 2017-023 02-09-2016 01-01-2018 Art. 19d integraziun 2017-023 02-09-2016 01-01-2018 Art. 25a integraziun 2017-023 02-09-2016 01-01-2018 Art. 29a integraziun 2017-023   11     500.500    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-08-2010 01-01-2011 emprima versiun - Art. 19a 02-09-2016 01-01-2018 integraziun 2017-023 Titel 3.2.a 02-09-2016 01-01-2018 integraziun 2017-023 Art. 19b 02-09-2016 01-01-2018 integraziun 2017-023 Art. 19c 02-09-2016 01-01-2018 integraziun 2017-023 Art. 19d 02-09-2016 01-01-2018 integraziun 2017-023 Art. 25a 02-09-2016 01-01-2018 integraziun 2017-023 Art. 29a 02-09-2016 01-01-2018 integraziun 2017-023  12     	1. Disposiziuns generalas 	Art. 1 Champ d'applicaziun 	Art. 2 Noziuns  	2. Medicaments 	Art. 3 Producziun 1. obligaziun da dumandar ina permissiun 	Art. 4 2. annunzia e messa en circulaziun 	Art. 5 Dretg d'applicaziun 	Art. 6 Conservaziun da sang e da products da sang 	Art. 7 Recepts 1. valaivladad 	Art. 8 2. execuziun 	Art. 9 3. retenziun e restituziun 	Art. 10 4. mancanza dal recept 	Art. 11 Obligaziun da documentaziun  	3. Manaschis da medicaments en il commerzi en detagl 	3.1. Disposiziuns generalas 	Art. 12 Definiziun 	Art. 13 Obligaziun da dumandar ina permissiun 	Art. 14 Conservaziun 	Art. 15 Restricziuns da la consegna 	Art. 16 Avis 	Art. 17 Garanzia da la qualitad  	3.2. Apotecas publicas 	Art. 18 Premissas per la permissiun 	Art. 19 Persuna che ha la responsabladad professiunala 	Art. 19a * Servetsch d'urgenza  	3.2.a Apotecas privatas da medias e medis * 	Art. 19b * Permissiun 	Art. 19c * Apotecas privatas cun ina permissiun restrenschida da consegnar medicaments 	Art. 19d * Privaziun da la permissiun da consegnar medicaments  	3.3. Apotecas privatas da dentistas e da dentists 	Art. 20 Premissas per la permissiun  	3.4. Apotecas privatas d'ospitals, da clinicas e da chasas da tgira 	Art. 21 Premissas per la permissiun 	Art. 22 Consegna da medicaments  	3.5. Drogarias 	Art. 23 Premissas per la permissiun 	Art. 24 Persuna che ha la responsabladad professiunala   	4. Experiments clinics cun medicaments 	Art. 25 Consentiment da la cumissiun d'etica 	Art. 25a * Taxas  	5. Execuziun e disposiziuns penalas 	Art. 26 Inspecziuns 	Art. 27 Mesiras administrativas 	Art. 28 Emprovas da rauba 	Art. 29 Controlla 	Art. 29a * Recurs cunter decisiuns da la cumissiun d'etica 	Art. 30 Disposiziuns penalas  	6. Disposiziuns transitoricas 	Art. 31 Permissiuns existentas 	Art. 32 Permissiun per manar in'apoteca privata 	Art. 33 Annunzia da medicaments che vegnan producids tenor in'atgna furmla 	Art. 34 Dumondas da permissiun pendentas  	7. Disposiziuns finalas 	Art. 35 Midada dal dretg vertent) 	Art. 36 Entrada en vigur   		2018-06-06T11:44:09+0200 	"7001 Chur" 	"Gesetzessammlung Kanton Graubünden"


abbreviation: OtLItLPTer

pdf_content: Ordinaziun tar la lescha introductiva tar la lescha federala davart ils medicaments ed ils products medicinals (ordinaziun tar la lescha introductiva tar la lescha davart ils products terapeutics, OtLItLPTer)    500.510   Ordinaziun tar la lescha introductiva tar la lescha federala  davart ils medicaments ed ils products medicinals  (ordinaziun tar la lescha introductiva tar la lescha davart  ils products terapeutics, OtLItLPTer)  dals 21-12-2010 (versiun dals 01-01-2018)  sa basond sin l'art. 45 da la constituziun chantunala dals 18 da matg/14 da settember  20031)  concludida da la regenza ils 21 da december 2010  1. Medicaments  Art.  1 Dretg d'applicaziun 1 Pratitgond  la  professiun  dastgan  persunas  da  las  suandantas  categorias  da  professiuns applitgar medicaments che basegnan in recept: a) spendreras e spendrers; b) igienicras ed igienichers da dents; c) chiropraticantas e chiropraticants. 2 La regenza fixescha en l'agiunta, tge medicaments – che basegnan in recept – che   dastgan vegnir applitgads. 3 Las  sanitarias  ed  ils  sanitaris  da  salvament  dastgan  applitgar  medicaments  che  basegnan  in recept,  uschenavant  ch'ellas  ed els  han l'autorisaziun  per  quai  da la  direcziun medicinala dal servetsch da salvament ubain da la media u dal medi ch'è   preschent al lieu da l'accident.  Art.  2 Deposit da sang, durada da la permissiun 1 La permissiun per depositar sang e products da sang sto vegnir  limitada ad ina  durada da maximalmain 5 onns.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   500.510    Art.  3 Execuziun da recepts 1 La consegna da medicaments che basegnan in recept sto vegnir documentada sin il   recept  da  la  persuna  medicinala,  e  quai  tras  il  bul  da  l'apoteca,  tras  la  data  da  consegna, tras la quantitad consegnada e tras il visum da l'apotecra u da l'apotecher.  2. Manaschis da medicaments  2.1. DISPOSIZIUNS GENERALAS  Art.  4 Durada da la permissiun 1 La permissiun per manar in manaschi da medicaments sto vegnir limitada ad ina   durada da maximalmain 10 onns.  Art.  5 Obligaziun d'annunzia 1 Sch'il  manaschi da medicaments vegn smess e sche la possessura u il possessur  ubain  la  persuna  che  ha  la  responsabladad  professiunala  mida,  sto  quai  vegnir   communitgà a l'uffizi.  Art.  6 Localitads ed equipament 1 Indrizs sanitars na dastgan betg esser colliads directamain cun las localitads, nua   ch'i vegn lavurà cun medicaments.  2.2. APOTECAS PUBLICAS E DROGARIAS  Art.  7 Giudicament dals plans 1 Ils plans da projects per construir da nov u per midar architectonicamain apotecas  publicas e drogarias ubain ils plans per dischlocar apotecas publicas e drogarias ad   in auter lieu ston vegnir inoltrads a l'uffizi da sanadad per laschar prender posiziun, e   quai avant ch'il project vegn realisà.  Art.  8 Independenza professiunala 1 L'independenza professiunala sto vegnir cumprovada en scrit sco suonda: a) independenza d'ordinaziuns en dumondas specificas farmaceuticas; b) responsabladad  tar  l'acquisiziun,  tar  la  controlla,  tar  il  deposit,  tar  la   fabricaziun e tar la consegna da medicaments; c) pussanza  da  las  clavs  per  tut  las  localitads  che  tutgan  tar  il  manaschi  da   medicaments.  2       500.510   Art.  9 Persuna che ha la responsabladad professiunala 1 Il  num da la persuna che ha la responsabladad professiunala sto esser inditgà a   l'entrada dal manaschi.  Art.  9a * Premissas per far vaccinaziuns 1 Per far vaccinaziuns sto l'apoteca avair in sectur separà localmain ed acusticamain,  al qual ins n'ha nagina vista da l'exteriur ed il qual cuntegna in giaschaditsch u ina  sutga da giaschair. Las reglas enconuschentas generalmain da l'igiena ston vegnir  observadas. 2 Ultra da quai sto l'apoteca avair in concept per cas d'urgenza ed in equipament per  cas d'urgenza.  Art.  9b * Servetsch d'urgenza da las apotecas 1 Il servetsch d'urgenza permanent è garantì, sch'ina persuna che ha la permissiun da  lavurar sco apotecra u apotecher è cuntanschibla per telefon da tuttas uras e sche la  consegna dals medicaments è garantida entaifer 30 minutas. 2 Sche  la  distanza  la  pli  curta  d'ina  apoteca  a  l'autra  n'è  betg  pli  lunga  che  15 kilometers sin vias publicas, valan questas apotecas sco vischinas.  Art.  9c * Lieus 1 Ils lieus sa defineschan tenor il register da lieus da l'uffizi federal da statistica.  2.3. APOTECAS PRIVATAS DA MEDIAS E MEDIS *  Art.  9d * Stgatla originala 1 La  stgatla  originala  la  pli  pitschna  sa  drizza  tenor  il  cumpendi  svizzer  dals  medicaments.   3     500.510    3. Experiments clinics cun medicaments  Art.  10 Tscherna e cumposiziun 1 Il  departament  tscherna  la  presidenta  u  il  president  e  las  commembras  ed  ils  commembers da la cumissiun chantunala d'etica. 2 La  cumissiun  consista  da  7  fin  maximalmain  11  persunas.  Sia  cumposiziun  sa  drizza  tenor  las  disposiziuns  da  l'ordinaziun  dal  cussegl  federal  davart  ils  experiments clinics cun medicaments1).  Art.  11 Cumissiun extrachantunala d'etica 1 Il  departament  po  er  declerar  ina  cumissiun  d'etica  d'in  auter  chantun  sco  cumpetenta per il Grischun.  4. Disposiziuns finalas  Art.  12 Aboliziun e midada dal dretg vertent2)  Art.  13 Entrada en vigur 1 Questa ordinaziun entra en vigur3) ensemen cun la lescha introductiva tar la lescha  federala davart ils medicaments ed ils products medicinals4).  1) CS 812.214.2 2) Las midadas dal dretg vertent na vegnan betg inditgadas. 3) 1. da schaner 2011 4) DG 500.500  4    https://www.gr-lex.gr.ch/data/500.500/rm    500.510   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-12-2010 01-01-2011 relasch emprima versiun - 17-05-2016 01-06-2016 Art. 9a integraziun 2016-009 20-06-2017 01-01-2018 Art. 9b integraziun 2017-024 20-06-2017 01-01-2018 Art. 9c integraziun 2017-024 20-06-2017 01-01-2018 Titel 2.3. integraziun 2017-024 20-06-2017 01-01-2018 Art. 9d integraziun 2017-024   5     500.510    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-12-2010 01-01-2011 emprima versiun - Art. 9a 17-05-2016 01-06-2016 integraziun 2016-009 Art. 9b 20-06-2017 01-01-2018 integraziun 2017-024 Art. 9c 20-06-2017 01-01-2018 integraziun 2017-024 Titel 2.3. 20-06-2017 01-01-2018 integraziun 2017-024 Art. 9d 20-06-2017 01-01-2018 integraziun 2017-024  6       500.510-A1     Agiunta 1: art. 1   (versiun dals 01-01-2011)   Ils suandants medicaments che basegnan in recept dastgan vegnir applitgads da   1. spendreras e spendrers:   - Ecodolor tabl. 50mg, 100mg, guts 100mg/ml  - Tramadol Helvepharm caps. 50mg, guts 100mg/ml, supp. 100mg  - Tramadol Mepha caps. 50mg, guts 100mg/ml, supp. 100mg, amp. 100mg/2ml  - Tramadol Streuli caps. 50mg, guts 100mg/ml, amp. 100mg/2ml  - Tramal caps. 50mg, guts 100mg/ml, amp. 100mg/2ml  - Tramundin tabl. ret. 100mg, guts 100mg/ml  - Stesolid-Novum amp. 10mg/2ml  - Valium amp. 10mg/2ml  - Rhophylac 300 amp. 2ml  - NaCl 0.9% amp. 10ml, infusiun curta 100ml, cumpensaziun dal volumen 250ml,   500ml, 1000ml  - Ringer-Lactat cumpensaziun dal volumen 250ml, 500ml, 1000 ml  - Ringer-Lactat + glucosa 5% cumpensaziun dal volumen 250ml, 500ml, 1000 ml  - Lidocain ACS Dobfar 1% amp.   - Lidocain HCl Bichsel 1% amp.  - Lidocain Streuli 1% amp.  - Rapidocain 1% amp.  - Xylesin 1% amp.  - Xylocain vapurisader 10%   - Buscopan pirlas 10mg, supp. 10mg  - Buscopan Inject amp. 20mg/ml  - Gynipral amp. 10mcg  - Syntocinon amp. 5 IE/ml  - Methergin amp. 0.2mg/ml  - Konakion MM paediatric amp. 2mg/0.2ml     1      500.510-A1        2. chiropraticantas e chiropraticants:   - Assan Forte schel e crema  - Histalgan mite liniment  - Fastum schel tuba e distribuider  - Nisulid schel  - Äthylchlorid Sintetica vapurisader  - Lidocain ACS Dobfar 1% amp.  - Lidocain HCl Bichsel 1% amp.  - Lidocain Streuli 1% amp.  - Rapidocain 1% amp.  - Xylesin 1% amp.  - Formasan amp.  - Diprophos amp.  - Olfen-75 amp.      2       	1. Medicaments 	Art. 1 Dretg d'applicaziun 	Art. 2 Deposit da sang, durada da la permissiun 	Art. 3 Execuziun da recepts  	2. Manaschis da medicaments 	2.1. Disposiziuns generalas 	Art. 4 Durada da la permissiun 	Art. 5 Obligaziun d'annunzia 	Art. 6 Localitads ed equipament  	2.2. Apotecas publicas e drogarias 	Art. 7 Giudicament dals plans 	Art. 8 Independenza professiunala 	Art. 9 Persuna che ha la responsabladad professiunala 	Art. 9a * Premissas per far vaccinaziuns 	Art. 9b * Servetsch d'urgenza da las apotecas 	Art. 9c * Lieus  	2.3. Apotecas privatas da medias e medis * 	Art. 9d * Stgatla originala   	3. Experiments clinics cun medicaments 	Art. 10 Tscherna e cumposiziun 	Art. 11 Cumissiun extrachantunala d'etica  	4. Disposiziuns finalas 	Art. 12 Aboliziun e midada dal dretg vertent) 	Art. 13 Entrada en vigur   		2018-06-06T11:44:44+0200 	"7001 Chur" 	"Gesetzessammlung Kanton Graubünden"


pdf_content: Augment da la contribuziun dal chantun Grischun a la fundaziun da l'institut svizzer per la climatologia alpina e per la medischina a Tavau    500.700   Augment da la contribuziun dal chantun Grischun a la  fundaziun da l'institut svizzer per la climatologia alpina e  per la medischina a Tavau  dals 25-11-1987 (versiun dals 14-03-1988)  Conclus dal cussegl grond dals 25 da november 19871)  Art.  1 1 A la fundaziun «Institut  svizzer per la climatologia alpina e per la medischina a  Tavau» cun sia «partiziun medicinala» e cun il «observatori fisical-meteorologic e  center da radiaziun mundiala» vegn pajada ina contribuziun da gestiun annuala da  totalmain 152 000 francs sco cuntinuaziun da las contribuziuns pajadas fin ussa. Da  quels van 80 000 francs a la «partiziun medicinala» e 72 000 francs al «observatori  fisical-meteorologic  e  center  da  radiaziun  mundiala».  Sut  la  cundiziun  che  la  vischnanca  da  Tavau  augmentia  sia  contribuziun da  150 000  francs  per  ulteriurs  30 000 francs sin 180 000 francs e che las clinicas da Tavau pajan contribuziuns  adequatas  al  preventiv  da  basa  per  la  perscrutaziun,  augmenta  il  chantun  sia  contribuziun  a  la  «partiziun  medicinala»  tenor  la  cifra  1  dad  80 000  francs  per  ulteriurs 40 000 francs sin 120 000 francs2).  Art.  2 1 La contribuziun augmentada vegn pajada per l'emprima giada a donn e cust dal  quint dal chantun da l'onn 1988.  Art.  3 1 Il  pajament  da  questa  contribuziun  vegn  collià  cun  la  cundiziun  che  la  confederaziun  e  che  la  vischnanca  da  Tavau  augmentian  er  adequatamain  lur  contribuziuns finanzialas.  1) M dals 7 da settember 1987, 309; PCG 1987/88, 495 2) Cun il conclus dals 14 da mars 1988 ha la regenza constatà che las cundiziuns numnadas èn   ademplidas per pajar ina contribuziun da gestiun annuala dal chantun da 192 000 francs.  * tabellas da las modificaziuns a la fin dal relasch   1     500.700    Art.  4 1 Sche las premissas per pajar ina contribuziun da gestiun a la fundaziun n'èn – a  l'avis da la regenza – betg pli ademplidas u sch'ellas èn ademplidas mo per part, po   la regenza scursanir u sistir tala, e quai resguardond in termin d'in onn.  Art.  5 1 L'execuziun da quest conclus vegn surdada a la regenza.  Art.  6 1 Cun il conclus qua avant maun vegn abolì quel dal cussegl grond davart l'augment   da la contribuziun dal chantun Grischun a la fundaziun da l'institut  svizzer per la  climatologia alpina e per la medischina a Tavau dals 25 da favrer 19861).  1) CUL 1986, 1605  2       500.700   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 25-11-1987 14-03-1988 relasch emprima versiun -   3     500.700    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 25-11-1987 14-03-1988 emprima versiun -  4     	Art. 1 	Art. 2 	Art. 3 	Art. 4 	Art. 5 	Art. 6  		2018-06-06T02:05:46+0200 	"7001 Chur" 	"Gesetzessammlung Kanton Graubünden"


short: lescha d'agid per persunas toxicomanas

pdf_content: Lescha davart l'agid per persunas toxicomanas en il chantun Grischun (lescha d'agid per persunas toxicomanas)    500.800   Lescha davart l'agid per persunas toxicomanas en il  chantun Grischun (lescha d'agid per persunas  toxicomanas)  dals 02-03-1997 (versiun dals 01-01-2016)  acceptada dal pievel ils 2 da mars 19971)  1. Disposiziuns generalas  Art.  1 Intent 1 La  lescha  ha  l'intent  da  metter  a  disposiziun  ina  purschida  da  prevenziun  da  toxicomania e d'agid en cas da toxicomania che correspunda al basegn en il chantun,   da fixar las incumbensas correspundentas dal chantun e da las vischnancas sco er da  coordinar  las  activitads  en  la  prevenziun  da  toxicomania  e  l'agid  en  cas  da  toxicomania.  Art.  2 Egualitad da las schlattainas 1 Las indicaziuns davart las persunas, las funcziuns e las professiuns en questa lescha  sa refereschan a domaduas schlattainas, uschenavant ch'i na resulta nagut auter or  dal senn da questa lescha.  Art.  3 Noziun 1 Sco toxicomania en il senn da questa lescha vegn chapì in depurtament dependent   cun consequenzas che donnegian la persunalitad u la societad.  Art.  4 Finamiras 1 Las finamiras da l'agid en cas da toxicomania èn da: a) evitar ch'i dettia in depurtament toxicoman; b) gidar ad uras las persunas che consumeschan tissis enivrants; c) porscher agid a persunas toxicomanas per sa deliberar da lur toxicomania;  1) M dals 19 da mars 1996, 242; PCG 1996/97, 208 (emprima lectura) e PCG 1996/97, 520  (segunda lectura)  * tabellas da las modificaziuns a la fin dal relasch   1     500.800    d) rinforzar l'agid per gidar sasez; e) mantegnair u meglierar la situaziun da sanadad da persunas toxicomanas; f) mantegnair  l'integraziun  sociala e professiunala  da persunas toxicomanas  e   promover lur resocialisaziun; g) render attent il public davart las ristgas e las consequenzas da l'abus da tissis   enivrants; h) preservar la populaziun da las consequenzas nuschaivlas da la toxicomania.  Art.  5 Mesiras 1 Per cuntanscher questas finamiras vali surtut da: a) prevegnir a l'abus ed a la toxicomania tras prevenziun e cussegliaziun; b) metter a disposiziun indrizs da la prevenziun da toxicomania; c) metter  a  disposiziun  indrizs  ambulants  e  staziunars  d'agid  en  cas  da   toxicomania; d) procurar tras cussegliar, assister, tractar, assister posteriuramain e resocialisar   a moda individuala las persunas pertutgadas che las consequenzas da sanadad  e socialas da l'abus da tissis enivrants vegnian evitadas u reducidas.  Art.  6 Atgna responsabladad 1 L'agid public en cas da toxicomania na distgargia betg il singul e la famiglia da  l'atgna responsabladad en l'utilisaziun da products da giudiment.  2. Prevenziun primara da toxicomania  Art.  7 Cumpetenza 1. vischnancas  1 Las vischnancas èn cumpetentas per la prevenziun primara da toxicomania. Ellas  pon delegar questa incumbensa er ad instituziuns adattadas publicas u privatas u a   persunas privatas u las schliar en il rom da corporaziuns da vischnancas. 2 Las vischnancas promovan: * a) l'infurmaziun da la populaziun areguard ils motivs e las consequenzas da la   toxicomania e dal depurtament en dependenza; b) la  conscienza  e  l'abilitad  dals  geniturs  e  da  las  persunas  d'instrucziun   d'empruvar d'evitar depurtaments che promovan la toxicomania tar giuvenils.  Art.  8 2. chantun 1 La cumpetenza dal chantun en il sectur da la prevenziun da dependenza sa drizza  tenor las disposiziuns da la lescha da sanadad. * a) * … b) * … c) * …  2       500.800   Art.  9 * …  3. Prevenziun secundara e terziara da toxicomania  Art.  10 Cumpetenza 1 Il chantun procura per purschidas en il sectur ambulant e staziunar. 2 El  po sez metter  a disposiziun las  purschidas correspundentas,  sa  participar  ad  indrizs extrachantunals u prestar contribuziuns per purschidas da terzas persunas.  Art.  11 Contribuziuns 1. contribuziuns da cumpra, da construcziun e da locaziun  1 Ad instituziuns da la prevenziun secundara e terziara da toxicomania po il chantun  conceder  contribuziuns  a  la  cumpra,  a  la  construcziun  u  a  l'equipament  fin  a   maximalmain  80  pertschient  dals  custs  imputabels  che  n'èn  betg  cuvrids  da  contribuziuns federalas. 2 En  cas  motivads  po  er  vegnir  dada  ina  contribuziun  chantunala  als  custs  da  locaziun, sche la locaziun para d'esser pli adequata ch'ina cumpra u ina construcziun  nova u in engrondiment. Decisiva è la tariffa da subvenziun per edifizis. 3 Sche la cumpra,  il  cumenzament  da las lavurs  da construcziun u l'empustaziun  d'indrizs  d'equipament  succedan  avant  che  la  garanzia  da  contribuziun  saja  relaschada, croda il dretg da contribuziun.  Art.  12 2. contribuziuns da gestiun 1 Indrizs  staziunars  d'agid  en cas  da  toxicomania  ston  vegnir  manads  da princip  uschia, ch'els cuvran ils custs, uschenavant ch'i na vegn betg pretendì – sin basa da  la  lescha  federala  davart  l'assicuranza  da  malsauns  –  ina  participaziun  als  custs   davart dal chantun. 2 En cas excepziunals po il  chantun conceder contribuziuns da gestiun ad indrizs  interchantunals, premess ch'el haja l'interess da garantir la purschida.  4. Agid da survivenza  Art.  13 Cumpetenza 1 Il chantun procura per purschidas che han l'intent da mantegnair e da meglierar la  situaziun da sanadad e da vita da las persunas ch'èn dependentas da tissis enivrants  sco er  da las reintegrar  en la societad.  El po surdar questa incumbensa  a  terzas   persunas.  Art.  14 * …   3     500.800    Art.  15 Custs dal chantun * 1 Il chantun surpiglia ils custs imputabels da cumpra, da construcziun e da gestiun  respectivamain las expensas imputablas da purschidas per l'agid da survivenza. *  Art.  16 * …  5. Obligaziun da dumandar ina permissiun per indrizs d'agid en  cas da toxicomania  Art.  17 Obligaziun da dumandar ina permissiun 1 La construcziun ed il manaschi d'indrizs ambulants e staziunars d'agid en cas da   toxicomania basegnan ina permissiun dal departament cumpetent. La permissiun sto  vegnir limitada.  Art.  18 Premissas per conceder permissiuns, retratga da la permissiun 1 La permissiun vegn concedida u renovada, sche a) ina  tgira  suffizienta  e  professiunalmain  qualifitgada  sco  er  ina  gestiun   irreproschabla èn garantidas; b) las localitads e l'equipament èn cunvegnents; c) las relaziuns finanzialas vegnan cumprovadas avertamain e controlladas d'in   organ da controlla independent. 2 La  permissiun  vegn  retratga,  sche  las  premissas  n'èn  betg  pli  accumplidas  cumplainamain.  6. Procedura ed execuziun  Art.  19 Princips per conceder contribuziuns 1 Contribuziuns vegnan  pajadas mo en il  rom dals  credits  annuals  ch'èn  vegnids  deliberads en il budget dal chantun. * 2 La regenza fixescha ils custs ed ils retgavs imputabels e, sche necessari, la tariffa   da contribuziun. 3 Las  contribuziuns  pon  vegnir  colliadas  cun  cundiziuns  e  cumbinadas  cun  pretensiuns. 4 Il pajament da contribuziuns da gestiun e da deficit ad instituziuns ed indrizs en il   chantun premetta l'approvaziun precedenta dals preventivs respectivs tras il chantun. 5 La regenza po dar incaricas da prestaziun a quests indrizs.  4       500.800   Art.  20 Restituziun 1 Contribuziuns retratgas senza dretg u utilisadas per in auter intent u betg duvradas  ston vegnir restituidas cun tschains. Il dretg da pretender la restituziun surannescha  20 onns suenter il pajament da las contribuziuns. 2 L'obligaziun  da  restituziun  per  contribuziuns  da  cumpra  e  da  construcziun  sto  vegnir registrada en il register funsil sco restricziun da la proprietad da dretg public.  Art.  21 Instituziuns ed indrizs extrachantunals 1 Premess ch'i na dettia en il chantun naginas purschidas adattadas u betg adattadas  avunda, po il chantun prestar contribuziuns da gestiun e da deficit ad instituziuns ed  indrizs extrachantunals. 2 Per conceder las contribuziuns valan ils alineas 1–3 e 5 da l'artitgel 19 confurm al  senn.  Art.  22 * …  7. Disposiziuns finalas  Art.  23 Disposiziuns executivas 1 La regenza relascha las disposiziuns executivas necessarias.  Art.  24 Midada da decrets1)  Art.  25 Disposiziuns transitoricas 1 Indrizs d'agid en cas da toxicomania ch'existan il mument da l'entrada en vigur da  la  lescha ston accumplir  entaifer  in onn las premissas  per  survegnir  permissiuns  tenor l'artitgel 18.  Art.  26 Entrada en vigur 1 La regenza metta en vigur2) questa lescha suenter ch'ella è vegnida acceptada dal  pievel.  1) Las midadas dal dretg vertent na vegnan betg inditgadas. 2) messa en vigur per il 1. da schaner 1998 cun CR dals 20 da matg 1997 cun excepziun dals   art. 17, 18 e 25; ils art. 17, 18 e 25 entran en vigur il 1. da fanadur 1997   5     500.800    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-03-1997 01-01-1998 relasch emprima versiun - 31-08-2006 01-01-2007 Art. 22 aboliziun 2006, 3317 25-09-2012 01-08-2013 Art. 9 revisiun totala - 25-09-2012 01-12-2012 Art. 19 al. 1 midada - 18-11-2014 01-01-2016 Art. 7 al. 2 midada 2014-031 18-11-2014 01-01-2016 Art. 8 al. 1 midada 2014-031 18-11-2014 01-01-2016 Art. 8 al. 1, a) aboliziun 2014-031 18-11-2014 01-01-2016 Art. 8 al. 1, b) aboliziun 2014-031 18-11-2014 01-01-2016 Art. 8 al. 1, c) aboliziun 2014-031 18-11-2014 01-01-2016 Art. 9 aboliziun 2014-031 18-11-2014 01-01-2016 Art. 14 aboliziun 2014-031 18-11-2014 01-01-2016 Art. 15 midada dal titel 2014-031 18-11-2014 01-01-2016 Art. 15 al. 1 midada 2014-031 18-11-2014 01-01-2016 Art. 16 aboliziun 2014-031  6       500.800   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-03-1997 01-01-1998 emprima versiun - Art. 7 al. 2 18-11-2014 01-01-2016 midada 2014-031 Art. 8 al. 1 18-11-2014 01-01-2016 midada 2014-031 Art. 8 al. 1, a) 18-11-2014 01-01-2016 aboliziun 2014-031 Art. 8 al. 1, b) 18-11-2014 01-01-2016 aboliziun 2014-031 Art. 8 al. 1, c) 18-11-2014 01-01-2016 aboliziun 2014-031 Art. 9 25-09-2012 01-08-2013 revisiun totala - Art. 9 18-11-2014 01-01-2016 aboliziun 2014-031 Art. 14 18-11-2014 01-01-2016 aboliziun 2014-031 Art. 15 18-11-2014 01-01-2016 midada dal titel 2014-031 Art. 15 al. 1 18-11-2014 01-01-2016 midada 2014-031 Art. 16 18-11-2014 01-01-2016 aboliziun 2014-031 Art. 19 al. 1 25-09-2012 01-12-2012 midada - Art. 22 31-08-2006 01-01-2007 aboliziun 2006, 3317   7    	1. Disposiziuns generalas 	Art. 1 Intent 	Art. 2 Egualitad da las schlattainas 	Art. 3 Noziun 	Art. 4 Finamiras 	Art. 5 Mesiras 	Art. 6 Atgna responsabladad  	2. Prevenziun primara da toxicomania 	Art. 7 Cumpetenza 1. vischnancas 	Art. 8 2. chantun 	Art. 9 * …  	3. Prevenziun secundara e terziara da toxicomania 	Art. 10 Cumpetenza 	Art. 11 Contribuziuns 1. contribuziuns da cumpra, da construcziun e da locaziun 	Art. 12 2. contribuziuns da gestiun  	4. Agid da survivenza 	Art. 13 Cumpetenza 	Art. 14 * … 	Art. 15 Custs dal chantun * 	Art. 16 * …  	5. Obligaziun da dumandar ina permissiun per indrizs d'agid en cas da toxicomania 	Art. 17 Obligaziun da dumandar ina permissiun 	Art. 18 Premissas per conceder permissiuns, retratga da la permissiun  	6. Procedura ed execuziun 	Art. 19 Princips per conceder contribuziuns 	Art. 20 Restituziun 	Art. 21 Instituziuns ed indrizs extrachantunals 	Art. 22 * …  	7. Disposiziuns finalas 	Art. 23 Disposiziuns executivas 	Art. 24 Midada da decrets1) 	Art. 25 Disposiziuns transitoricas 	Art. 26 Entrada en vigur   		2018-06-06T03:06:22+0200 	"7001 Chur" 	"Gesetzessammlung Kanton Graubünden"


pdf_content: 500.900 - Lescha davart ils servetschs psichiatrics dal Grischun    500.900   Lescha davart ils servetschs psichiatrics dal Grischun  dals 23-10-2012 (versiun dals 01-01-2021)  Il cussegl grond dal chantun Grischun1),  sa basond sin l'art. 87 da la constituziun chantunala2)  suenter avair gì invista da la missiva da la regenza dals 3 da fanadur 20123),  concluda:  1. Disposiziuns generalas  Art.  1 Object 1 Questa  lescha  regla  la  furma  giuridica,  las  incumbensas  e  l'organisaziun  dals  servetschs psichiatrics dal Grischun.  Art.  2 Furma giuridica, num e sedia 1 Sut la designaziun «Servetschs psichiatrics dal Grischun» exista in institut autonom  dal dretg public chantunal cun sedia a Cuira.  Art.  3 Incumbensa 1 Ils  servetschs  psichiatrics  dal  Grischun  garanteschan  a  persunas  creschidas,  a  giuvenils  ed ad uffants  dal  Grischun – en moda staziunara e cumplementarmain   ambulanta – in provediment psichiatric segir, efficazi, confurm al temp ed effizient  che sa referescha al pazient e che porscha a tuts las medemas schanzas d'access a las  prestaziuns. * 2 Per far quai mainan els clinicas psichiatricas, ina scola da clinica, plazzas d'abitar,   da lavur e da structuras dal di protegidas per umans cun impediments psichics e  prestan il servetsch consiliar per ils ospitals publics en il Grischun. *  1) PCG 2012/2013, 250 2) DG 110.100 3) pagina 535  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   500.900    3 Els  porschan  plazzas  da  scolaziun  e  da  furmaziun  supplementara  per  medias  assistentas e per medis assistents, per professiuns dal sectur da la sanadad e da la  tgira da persunas malsaunas, per autras professiuns dals fatgs da sanadad sco er per  professiuns da la pedagogia sociala. 4 Als  servetschs  psichiatrics  dal  Grischun  pon  vegnir  surdadas  ulteriuras  incumbensas. 5 La regenza fixescha en enclegientscha cun ils servetschs psichiatrics dal Grischun  las finamiras dal proprietari.  Art.  4 Libertad d'interpresa 1 Ils  servetschs  psichiatrics  dal  Grischun  èn  libers  en  lur  activitad  d'interpresa,  uschenavant che quai po vegnir accordà cun lur incumbensa e cun las finamiras dal  proprietari. 2 Els pon en spezial: a) prestar servetschs per terzas persunas; b) collavurar cun auters furniturs da prestaziuns e manar interpresas da servetsch   cuminaivlas; c) sa participar ad autras interpresas cun il consentiment da la regenza.  Art.  5 Responsabladad 1 Il  chantun  na  stat  betg  bun  per  las  obligaziuns  dals  servetschs  psichiatrics  dal  Grischun.  2. Organisaziun  Art.  6 Organisaziun, gestiun e contabilitad 1 Ils servetschs psichiatrics dal Grischun èn autonoms en lur organisaziun ed en lur  gestiun. 2 La  contabilitad  sa  drizza  tenor  las  prescripziuns  da  la  legislaziun  davart  l'assicuranza  da  malsauns,  davart  la  tgira  da  persunas  malsaunas  e  davart  l'integraziun da persunas cun impediments.  Art.  7 Surveglianza 1 En spezial è la regenza cumpetenta per: a) la  tscherna  da  las  commembras  e  dals  commembers  dal  cussegl   d'administraziun e la designaziun dal presidi e dal vicepresidi; b) l'elecziun dal post da revisiun; c) l'approvaziun dal rapport annual e dal quint annual; d) l'indemnisaziun dal cussegl d'administraziun.  2       500.900   2 Il  rapport  annual ed il  quint annual  ston vegnir  suttamess al  cussegl  grond per  laschar prender enconuschientscha.  Art.  8 Organs 1 Ils organs dals servetschs psichiatrics dal Grischun èn: a) il cussegl d'administraziun; b) la direcziun; c) il post da revisiun.  Art.  9 Cussegl d'administraziun 1 Il cussegl d'administraziun sa cumpona da 5 fin 7 commembras e commembers. 2 El s'occupa spezialmain da las suandantas fatschentas: a) direcziun strategica dals servetschs psichiatrics dal Grischun; b) tscherna e relaschada sco er fixaziun da l'indemnisaziun da la direcziun e da    las manadras e dals manaders da las unitads da l'interpresa; c) surveglianza da la direcziun; d) approvaziun dal preventiv e deliberaziun dal rapport annual e dal quint annual   per mauns da la regenza; e) relasch da disposiziuns cumplementaras tar la lescha dal persunal; f) relasch  da  disposiziuns  davart  l'organisaziun  e  davart  la  gestiun  dals   servetschs psichiatrics dal Grischun; g) relasch da disposiziuns cumplementaras tar l'ordinaziun tar la lescha davart ils   servetschs psichiatrics dal Grischun.  Art.  10 Direcziun 1 La  gestiun  operativa  dals  servetschs  psichiatrics  dal  Grischun  e  sia  represchentaziun envers terzas persunas è chaussa da la direcziun. 2 Ella è responsabla per tut las fatschentas che n'èn betg vegnidas surdadas ad in   auter organ.  Art.  11 Post da revisiun 1 Il  post  da  revisiun  controllescha,  sche  la  contabilitad  ed  il  quint  annual  correspundan  a  las  pretensiuns  legalas,  e  suttametta  in  rapport  al  cussegl  d'administraziun ed a la regenza.   3     500.900    3. Decisiuns concernent il dretg da persunal  Art.  12 Contestabladad 1 Cunter  decisiuns  concernent  il  dretg  da  persunal  che  vegnan  prendidas  da  las  manadras e dals manaders d'unitads d'interpresa poi vegnir fatg recurs administrativ  tar la direcziun. 2 Cunter  decisiuns  concernent  il  dretg  da  persunal  che  vegnan  prendidas  da  la  direcziun envers las manadras ed ils manaders d'unitads d'interpresa pon quellas e   quels far recurs tar il cussegl d'administraziun. 3 Igl è mo admess da recurrer tar il cussegl d'administraziun cunter decisiuns da la   direcziun concernent il dretg da persunal, sch'il recurs tar la dretgira administrativa è  exclus.  4. Finanziaziun  Art.  13 Meds finanzials 1 Ils  meds  finanzials  ch'èn  necessaris  per  ademplir  las  incumbensas  vegnan  procurads oravant tut tras: a) indemnisaziuns per prestaziuns da servetsch; b) contribuziuns  da  las  assicuranzas  da  malsauns  e  dals  chantuns  tenor  la   legislaziun  davart  l'assicuranza  da  malsauns  e  davart  la  tgira  da  persunas  malsaunas;  c) contribuziuns dals chantuns e participaziun da las persunas assistidas als custs  tenor la legislaziun davart l'integraziun da persunas cun impediments;  d) contribuziuns  dal  chantun  en  sia  funcziun  sco  purtader  dals  servetschs  psichiatrics dal Grischun;  e) il chapital da dotaziun; f) reservas; g) l'emprest da daners e da credits; h) retgavs or da la facultad; i) contribuziuns e donaziuns da terzas persunas. 2 Las contribuziuns tenor l'alinea 1 litera d vegnan calculadas en spezial sin basa dals  custs  da  l'utilisaziun  dals  implants  che  n'èn  eventualmain  betg  cuvrids  tras  las   indemnisaziuns  concludidas  u  fixadas  per  prestaziuns  staziunaras  ed  ambulantas  tenor la legislaziun davart l'assicuranza da malsauns.  Art.  14 Chapital da dotaziun 1 Il chantun dat als servetschs psichiatrics dal Grischun in chapital da dotaziun da  maximalmain 10 milliuns francs.  4       500.900   2 Sin dumonda dals servetschs psichiatrics dal Grischun fixescha la regenza l'autezza  dal chapital da dotaziun ch'è necessari per ina gestiun economica dals servetschs.   Sch'il chapital da dotaziun vegn reducì, sto vegnir pajà sin l'import da restituziun in  supplement che vegn calculà sin basa da l'agen chapital. 3 Il chapital da dotaziun sto vegnir tschainsì confurm al martgà.  Art.  15 Reservas 1 Ils gudogns annuals ston vegnir attribuids a las reservas per cuvrir perditas futuras  e duvrads – confurm a l'intent – per il sectur commerzial, en il qual els èn resultads.  5. Relaziuns giuridicas  Art.  16 Dretg applitgabel 1 Las  relaziuns  giuridicas  tranter  ils  servetschs  psichiatrics  dal  Grischun  e  las  persunas che fan diever da quels sa drizzan tenor las disposiziuns dal dretg privat.  6. Disposiziuns finalas  Art.  17 Dretg da construcziun 1 Il chantun conceda als servetschs psichiatrics dal Grischun in dretg da construcziun  independent  e  permanent  per  ils  bains  immobigliars  da  las  clinicas  psichiatricas  Waldhaus e Beverin, dals centers da dimora Montalin e Giuvaulta sco er dals lieus  da  lavur  e  d'occupaziun  Cuira  e  Giuvaulta  ch'èn  necessaris  per  ademplir  l'incumbensa  ch'els  han  survegnì.  Il  dretg da construcziun  vegn concedì  per  ina  durada da 50 onns. El po vegnir prolungà da las partidas contrahentas. Il dretg da  construcziun na vegn betg tschainsì. 2 El  surdat  als  servetschs  psichiatrics  tut  ils  edifizis  e  stabiliments  sin  ils  bains  immobigliars tenor l'alinea 1 en furma d'in apport en natiralias senza indemnisaziun  sco proprietad cundiziunada. 3 Cun in contract cun ils servetschs psichiatrics dal Grischun regla la regenza las  cundiziuns  generalas  dal  dretg  da  construcziun  e  da  l'utilisaziun  sco  er  dal  mantegniment dals edifizis e dals stabiliments e la participaziun dal chantun ad ina   vendita eventuala dals edifizis e dals stabiliments.  Art.  18 Aboliziun dal dretg vertent 1 Cun l'entrada en vigur da questa lescha vegn abolida la lescha davart l'organisaziun  dals servetschs psichiatrics chantunals e da las chasas chantunalas da dimora per  persunas cun impediments psichics dal chantun Grischun dals 10 da zercladur 2001.   5     500.900    Art.  19 Referendum, entrada en vigur 1 Questa lescha è suttamessa al referendum facultativ1). 2 La regenza fixescha il termin da l'entrada en vigur2) da questa lescha.  1) Il termin è scadì ils 30 da schaner 2013 senza ch'i saja vegnì fatg in referendum. 2) messa en vigur retroactivamain cun CR dals 11 da favrer 2013 per il 1. da schaner 2013  6       500.900   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 23-10-2012 01-01-2013 relasch emprima versiun - 30-08-2017 01-01-2018 Art. 3 al. 1 midada 2017-050 26-08-2020 01-01-2021 Art. 3 al. 2 midada 2020-060   7     500.900    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 23-10-2012 01-01-2013 emprima versiun - Art. 3 al. 1 30-08-2017 01-01-2018 midada 2017-050 Art. 3 al. 2 26-08-2020 01-01-2021 midada 2020-060  8     	1. Disposiziuns generalas 	Art. 1 Object 	Art. 2 Furma giuridica, num e sedia 	Art. 3 Incumbensa 	Art. 4 Libertad d'interpresa 	Art. 5 Responsabladad  	2. Organisaziun 	Art. 6 Organisaziun, gestiun e contabilitad 	Art. 7 Surveglianza 	Art. 8 Organs 	Art. 9 Cussegl d'administraziun 	Art. 10 Direcziun 	Art. 11 Post da revisiun  	3. Decisiuns concernent il dretg da persunal 	Art. 12 Contestabladad  	4. Finanziaziun 	Art. 13 Meds finanzials 	Art. 14 Chapital da dotaziun 	Art. 15 Reservas  	5. Relaziuns giuridicas 	Art. 16 Dretg applitgabel  	6. Disposiziuns finalas 	Art. 17 Dretg da construcziun 	Art. 18 Aboliziun dal dretg vertent 	Art. 19 Referendum, entrada en vigur   		2020-12-30T12:40:03+0100 	"7001 Chur" 	"Gesetzessammlung Kanton Graubünden"


abbreviation: OtLSPGR

pdf_content: 500.920 - Ordinaziun tar la lescha davart ils servetschs psichiatrics dal Grischun (OtLSPGR)    500.920   Ordinaziun tar la lescha davart ils servetschs psichiatrics  dal Grischun (OtLSPGR)  dals 10-06-2013 (versiun dals 01-01-2019)  sa  basond  sin  l'art. 45  da  la  constituziun  chantunala  dals  18  da  matg  /  14  da  settember 20031)  relaschada da la regenza ils 10 da zercladur 2013  1. En general  Art.  1 Cumpetenzas 1 Ils departaments cumpetents èn: a) il departament da giustia, segirezza e sanadad per las contribuziuns tenor la   legislaziun da l'assicuranza da persunas malsaunas e tenor la legislaziun per  promover la tgira da persunas malsaunas;  b) * il departament d'economia publica e fatgs socials per las contribuziuns tenor la  legislaziun d'integraziun da persunas cun impediments;  c) * il  departament  d'educaziun,  cultura  e  protecziun  da  l'ambient  per  las  contribuziuns tenor la legislaziun da scola.  2 Il  departament da giustia,  segirezza e sanadad è ultra da quai cumpetent per la  surveglianza sco er per las contribuziuns dal chantun en sia funcziun sco instituziun  ch'è responsabla per ils servetschs psichiatrics dal Grischun.  Art.  2 Strategia d'immobiglias 1 Ils Servetschs psichiatrics dal Grischun ston preschentar lur strategia d'immobiglias  per l'approvaziun mintga 4 onns al Departament da giustia, segirezza e sanadad en  enclegientscha cun il Departament d'infrastructura, energia e mobilitad.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   500.920    2. Manar la contabilitad  Art.  3 Circuls da cudeschaziun * 1 Ils servetschs psichiatrics dal Grischun ston manar quints economics separads per il  circul da cudeschaziun "sanadad e scola speziala" e per il circul da cudeschaziun   "fatgs da persunas cun impediments". *  Art.  4 Resultats annuals * 1 Ils  resultats  annuals  ston  vegnir  preschentads  separadamain  per  ils  secturs  "sanadad", "scola speziala" e "fatgs da persunas cun impediments". *  Art.  5 Emprest da chapital ester, investiziun da meds finanzials 1 Las investiziuns ed ils debits ston vegnir administrads tenor criteris economics ed  orientads a la ristga. 2 Ils servetschs psichiatrics dal Grischun ston observar – cun investir meds finanzials  e cun surpigliar chapital ester – il reglament da la regenza davart la tresoraria. 3 Sin las parcellas principalas dal dretg da construcziun na dastgan vegnir inscrits   nagins pegns immobigliars.  Art.  6 Assicuranzas 1 Ils servetschs psichiatrics dal Grischun ston far assicuranzas che correspundan al  gener ed a la dimensiun da las ristgas.  Art.  7 Revisiun 1 La revisiun dal quint annual sto vegnir fatga fin ils 30 d'avrigl da l'onn suandant.  Art.  8 Rapport e quint annual 1 Il rapport annual ed il quint annual ston vegnir tramess – ensemen cun il conclus  d'approvaziun dal cussegl d'administraziun – fin ils 15 da matg da l'onn suandant al  departament da giustia, segirezza e sanadad. Il rapport al cussegl grond vegn fatg per  mauns da la sessiun da zercladur. 2 Il rapport annual sto cuntegnair las datas da prestaziun e da finanzas usitadas en la   branscha  las  pli  impurtantas.  La  furmaziun  e  la  schliaziun  da  retenziuns  e  da  reservas  sco  er  la  finanziaziun  dals  custs  per  duvrar  ils  implants  ston  vegnir  cumprovadas avertamain en il quint annual.  2       500.920   3. Finanziaziun  Art.  9 Preventiv * 1 Ils servetschs psichiatrics dal Grischun ston preschentar a l'uffizi da sanadad fin ils   31  d'october  ils  preventivs  per  ils  dus  circuls  da  cudeschaziun  ch'èn  vegnids  deliberads dal cussegl d'administraziun. * 2 Contribuziuns dal chantun sco purtader dals servetschs psichiatrics dal Grischun  ston  vegnir  dumandadas  dals  servetschs  psichiatrics  dal  Grischun  cun  ina  motivaziun detagliada fin ils 31 da fanadur da l'onn precedent tar l'uffizi da sanadad.  Art.  10 Fixaziun da la contribuziun 1 La calculaziun da la contribuziun chantunala vegn fatga tras l'uffizi da sanadad per  las clinicas, tras l'uffizi dal servetsch social per las plazzas d'abitar, da lavur e da   structuras dal di protegidas e tras l'uffizi per la scola populara ed il sport per la scola  speziala, e quai fin ils 15 da zercladur da l'onn suandant. * 2 … *  Art.  11 Contribuziun dal purtader 1 Sin basa dal preventiv dal chantun fixescha la regenza la contribuziun dal purtader  per ils servetschs psichiatrics dal Grischun.  4. Disposiziuns finalas  Art.  12 Aboliziun dal dretg vertent 1 L'ordinaziun  tar  la  lescha  davart  l'organisaziun  da  la  psichiatria  dals  10  da  december 2002 vegn abolida.  Art.  13 Entrada en vigur 1 Questa ordinaziun entra en vigur il 1. da fanadur 2013.   3     500.920    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 10-06-2013 01-07-2013 relasch emprima versiun - 12-11-2019 01-01-2019 Art. 1 al. 1, b) midada 2019-024 12-11-2019 01-01-2019 Art. 1 al. 1, c) integraziun 2019-024 12-11-2019 01-01-2019 Art. 3 midada dal titel 2019-024 12-11-2019 01-01-2019 Art. 3 al. 1 midada 2019-024 12-11-2019 01-01-2019 Art. 4 midada dal titel 2019-024 12-11-2019 01-01-2019 Art. 4 al. 1 midada 2019-024 12-11-2019 01-01-2019 Art. 9 midada dal titel 2019-024 12-11-2019 01-01-2019 Art. 9 al. 1 midada 2019-024 12-11-2019 01-01-2019 Art. 10 al. 1 midada 2019-024 12-11-2019 01-01-2019 Art. 10 al. 2 aboliziun 2019-024  4       500.920   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 10-06-2013 01-07-2013 emprima versiun - Art. 1 al. 1, b) 12-11-2019 01-01-2019 midada 2019-024 Art. 1 al. 1, c) 12-11-2019 01-01-2019 integraziun 2019-024 Art. 3 12-11-2019 01-01-2019 midada dal titel 2019-024 Art. 3 al. 1 12-11-2019 01-01-2019 midada 2019-024 Art. 4 12-11-2019 01-01-2019 midada dal titel 2019-024 Art. 4 al. 1 12-11-2019 01-01-2019 midada 2019-024 Art. 9 12-11-2019 01-01-2019 midada dal titel 2019-024 Art. 9 al. 1 12-11-2019 01-01-2019 midada 2019-024 Art. 10 al. 1 12-11-2019 01-01-2019 midada 2019-024 Art. 10 al. 2 12-11-2019 01-01-2019 aboliziun 2019-024   5    	1. En general 	Art. 1 Cumpetenzas 	Art. 2 Strategia d'immobiglias  	2. Manar la contabilitad 	Art. 3 Circuls da cudeschaziun * 	Art. 4 Resultats annuals * 	Art. 5 Emprest da chapital ester, investiziun da meds finanzials 	Art. 6 Assicuranzas 	Art. 7 Revisiun 	Art. 8 Rapport e quint annual  	3. Finanziaziun 	Art. 9 Preventiv * 	Art. 10 Fixaziun da la contribuziun 	Art. 11 Contribuziun dal purtader  	4. Disposiziuns finalas 	Art. 12 Aboliziun dal dretg vertent 	Art. 13 Entrada en vigur   		2020-04-01T17:58:52+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart las medias uffizialas ed ils medis uffizials    502.100   Ordinaziun davart las medias uffizialas ed ils medis  uffizials *  dals 21-12-2010 (versiun dals 01-01-2018)  sa  basond  sin  l'art. 9 al. 3  da  la  lescha  davart  ils  fatgs  da  sanadad  dal  chantun  Grischun (lescha da sanadad) dals 2 da december 19841)  relaschada da la regenza ils 21 da december 2010  Art.  1 Champ d'applicaziun 1 Questa ordinaziun regla – per cumplettar l'ordinaziun davart las collavuraturas ed  ils  collavuraturs  en  uffizi  accessoric  dal  chantun  Grischun2) – la  tscherna  da  las  medias  uffizialas  e  dals  medis  uffizials  e  da  lur  substitutas  e  substituts,  lur  incumbensas sco er l'indemnisaziun da lur activitad. *  Art.  2 Procedura electorala 1 Il departament elegia per mintga regiun dal chantun ina media uffiziala u in medi   uffizial en uffizi accessoric sco er sia substituta u ses substitut, e quai per la durada   da 4 onns. * 2 Las medias ed ils medis da cader da la medischina legala da l'ospital chantunal dal  Grischun èn d'uffizi las substitutas extraordinarias ed ils substituts extraordinaris da  las medias uffizialas respectivamain dals medis uffizials da la regiun Plessur. *  Art.  3 Premissas d'elegibladad 1 Sco medias uffizialas e medis uffizials e sco lur substitutas e substituts èn elegibels   medias e medis che: * a) èn  en  possess  d'in  diplom  federal  u  d'in  diplom  renconuschì  da  la   confederaziun, b) possedan la permissiun per pratitgar la professiun en il chantun e c) * mainan lur pratica per regla entaifer la regiun en dumonda.  1) DG 500.000 2) DG 170.420  * tabellas da las modificaziuns a la fin dal relasch   1   http://www.gr-lex.gr.ch/data/500.000/rm http://www.gr-lex.gr.ch/data/170.420/rm   502.100    Art.  4 Suspensiun temporara da l'uffizi 1 Per  motivs  impurtants  po  il  departament  suspender  medias  uffizialas  e  medis  uffizials sco er lur substitutas e substituts temporarmain da l'uffizi. *  Art.  5 Repartiziun dal territori 1 La media uffiziala u il medi uffizial  sco er sia substituta u ses substitut han da  coordinar tranter dad els che las incumbensas vegnian ademplidas. *  Art.  6 Substituziun 1 La  media  uffiziala  u  il  medi  uffizial  sco  er  sia  substituta  u  ses  substitut  ston   s'infurmar vicendaivlamain davart lur absenzas. * 2 Absenzas che duran pli ditg ch'ina emna ston vegnir communitgadas a la centrala   d'alarm e d'acziuns da la polizia chantunala, absenzas che duran pli ditg che 90 dis  da lavur ston vegnir communitgadas supplementarmain a l'uffizi. 3 Sche tant la media uffiziala u il medi uffizial sco er sia substituta u ses substitut èn   impedids  da pratitgar  l'activitad  sco media  u sco medi  d'uffizi,  ston ellas  ed els   communitgar quai a la media uffiziala u al medi uffizial da la regiun vischina u –   sche quella ubain quel è impedì – a sia substituta u a ses substitut sco er a la centrala   d'alarm e d'acziuns da la polizia chantunala. * 4 Sch'ina media uffiziala u in medi uffizial  sco er sia substituta u ses substitut èn  impedids pli che 1 onn, sto la relaziun d'uffizi vegnir schliada. *  Art.  7 Incumbensas 1. funcziun da la polizia da sanadad  1 Las medias uffizialas ed ils medis uffizials sco er lur substitutas e substituts èn ils   organs  da  surveglianza  ed  executivs  cun  funcziuns  da  la  polizia  da  sanadad  da  l'uffizi ed adempleschan las incumbensas ch'ellas ed els ston ademplir sco medias   uffizialas e sco medis uffizials sin basa da las leschas, da las ordinaziuns u da las   directivas da l'uffizi e da la media u dal medi chantunal. * 2 Ellas ed els sustegnan la media u il medi chantunal a realisar las prescripziuns da la   lescha d'epidemias. 3 Cuntravenziuns cunter prescripziuns da la polizia da sanadad annunzian ellas ed els  immediatamain a l'uffizi. 4 Ellas ed els emettan ils pass da bara. *  Art.  8 2. funcziuns medicinal-giudizialas 1 Las funcziuns medicinal-giudizialas da las medias uffizialas e dals medis uffizials   sco er da lur substitutas e substituts sa drizzan tenor il cudesch da procedura penala   svizzer. *  2       502.100   2 Las medias uffizialas ed ils medis uffizials sco er lur substitutas e substituts èn  obligads da s'acquistar las enconuschientschas ch'èn necessarias per las funcziuns  medicinal-giudizialas  e  da  sa  perfecziunar  e  da  sa  furmar  supplementarmain  en  moda adattada. *  Art.  9 3. surveglianza 1 Las medias uffizialas ed ils medis uffizials sco er lur substitutas e substituts han da  survegliar las persunas che pratitgeschan ina professiun dal sectur da la sanadad en  lur regiun. *  Art.  10 Conferenza da las medias uffizialas e dals medis uffizials,  perfecziunament *  1 Sin invitaziun da l'uffizi  da sanadad han lieu periodicamain conferenzas da las   medias  uffizialas  e  dals  medis  uffizials,  en las qualas vegnan  tractads temas  dal   champ d'activitad  da las  medias  uffizialas  e  dals  medis  uffizials  u  da las  qualas   l'intent è quel da perfecziunar las medias uffizialas ed ils medis uffizials sco er lur   substitutas e substituts. * 2 L'uffizi da sanadad pussibilitescha a las medias uffizialas ed als medis uffizials sco  er  a  lur  substitutas  e  substituts  da  frequentar  occurrenzas  da  perfecziunament   adattadas. El surpiglia ina part adequata dals custs. *  Art.  11 Actas uffizialas 1 La media uffiziala u il medi uffizial sco er sia substituta u ses substitut ston tegnair   en salv las actas uffizialas durant 10 onns. * 2 En cas che la titulara u il titular da l'uffizi mida, ston las actas vegnir surdadas a sia   successura u a ses successur.  Art.  12 Rapport annual 1 La media uffiziala u il medi uffizial sto rapportar annualmain a la media u al medi  chantunal davart sias activitads e davart sias constataziuns. *  Art.  13 Indemnisaziun da la media uffiziala u dal medi uffizial 1. indemnisaziun da disponibladad *  1 Las  medias  uffizialas  ed  ils  medis  uffizials  sco  er  lur  substitutas  e  substituts  survegnan dal chantun ina indemnisaziun da disponibladad annuala. Las medias ed  ils medis da cader da la medischina legala da l'ospital  chantunal dal Grischun na   survegnan nagina indemnisaziun da disponibladad. * 2 L'indemnisaziun  da  disponibladad  vegn  fixada  da  la  regenza  en  l'agiunta  tar  l'ordinaziun  davart  las  collavuraturas  ed ils collavuraturs  en uffizi  accessoric  dal   chantun Grischun.   3     502.100    3 L'indemnisaziun dals rapports a l'uffizi che ston vegnir fatgs pervia da l'activitad da  surveglianza  e  l'indemnisaziun  per  far  il  rapport  annual  èn  cuntegnidas  en  l'indemnisaziun da disponibladad.  Art.  14 2. tariffas 1 L'indemnisaziun importa per: a) emetter in pass da bara: 30 francs b) far ina visita da controlla da l'abilitad da manischunzas e da manischunzs da    guidar in vehichel: 120 francs 2 Per  las  ulteriuras  obligaziuns  sco  media  uffiziala  e  sco  medi  uffizial  resulta  l'indemnisaziun  mintgamai  da  las  posiziuns  che  valan  per  il  TARMED  e  da  l'applicaziun da la valur dals puncts da taxa da la Suva. * 3 L'indemnisaziun sto pajar l'incumbensadra u l'incumbensader.  Art.  15 3. indemnisaziun da conferenza 1 En cas da participaziuns a  conferenzas u a perfecziunaments  sin  invit  u  cun il   consentiment da l'uffizi da sanadad vegn pajada a las medias uffizialas ed als medis   uffizials sco er a lur substitutas e substituts l'indemnisaziun da conferenza fixada da   la regenza en l'agiunta tar l'ordinaziun davart las collavuraturas ed ils collavuraturs  en uffizi accessoric dal chantun Grischun. *  Art.  16 Entrada en vigur, aboliziun dal dretg vertent 1 Questa ordinaziun entra en vigur il 1. da schaner 2011. 2 Il reglament da servetsch per medias e per medis districtuals dals 10 da december   19901) e l'ordinaziun davart l'indemnisaziun da las medias e dals medis districtuals   per l'exercizi da funcziuns uffizialas dals 12 da schaner 19762) vegnan abolidas per  quest termin.  1) CUL 1990, 2415 2) CUL 1976, 11  4       502.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-12-2010 01-01-2011 relasch emprima versiun - 23-06-2015 01-01-2016 titel dal relasch midada 2015-019 23-06-2015 01-01-2016 Art. 1 al. 1 midada 2015-019 23-06-2015 01-01-2016 Art. 2 al. 1 midada 2015-019 23-06-2015 01-01-2016 Art. 2 al. 2 midada 2015-019 23-06-2015 01-01-2016 Art. 3 al. 1 midada 2015-019 23-06-2015 01-01-2016 Art. 3 al. 1, c) midada 2015-019 23-06-2015 01-01-2016 Art. 4 al. 1 midada 2015-019 23-06-2015 01-01-2016 Art. 5 al. 1 midada 2015-019 23-06-2015 01-01-2016 Art. 6 al. 1 midada 2015-019 23-06-2015 01-01-2016 Art. 6 al. 3 midada 2015-019 23-06-2015 01-01-2016 Art. 6 al. 4 midada 2015-019 23-06-2015 01-01-2016 Art. 7 al. 1 midada 2015-019 23-06-2015 01-01-2016 Art. 8 al. 1 midada 2015-019 23-06-2015 01-01-2016 Art. 8 al. 2 midada 2015-019 23-06-2015 01-01-2016 Art. 9 al. 1 midada 2015-019 23-06-2015 01-01-2016 Art. 10 midada dal titel 2015-019 23-06-2015 01-01-2016 Art. 10 al. 1 midada 2015-019 23-06-2015 01-01-2016 Art. 10 al. 2 midada 2015-019 23-06-2015 01-01-2016 Art. 11 al. 1 midada 2015-019 23-06-2015 01-01-2016 Art. 12 al. 1 midada 2015-019 23-06-2015 01-01-2016 Art. 13 midada dal titel 2015-019 23-06-2015 01-01-2016 Art. 13 al. 1 midada 2015-019 23-06-2015 01-01-2016 Art. 14 al. 2 midada 2015-019 23-06-2015 01-01-2016 Art. 15 al. 1 midada 2015-019 20-06-2017 01-01-2018 Art. 7 al. 4 integraziun 2017-024   5     502.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-12-2010 01-01-2011 emprima versiun - titel dal relasch 23-06-2015 01-01-2016 midada 2015-019 Art. 1 al. 1 23-06-2015 01-01-2016 midada 2015-019 Art. 2 al. 1 23-06-2015 01-01-2016 midada 2015-019 Art. 2 al. 2 23-06-2015 01-01-2016 midada 2015-019 Art. 3 al. 1 23-06-2015 01-01-2016 midada 2015-019 Art. 3 al. 1, c) 23-06-2015 01-01-2016 midada 2015-019 Art. 4 al. 1 23-06-2015 01-01-2016 midada 2015-019 Art. 5 al. 1 23-06-2015 01-01-2016 midada 2015-019 Art. 6 al. 1 23-06-2015 01-01-2016 midada 2015-019 Art. 6 al. 3 23-06-2015 01-01-2016 midada 2015-019 Art. 6 al. 4 23-06-2015 01-01-2016 midada 2015-019 Art. 7 al. 1 23-06-2015 01-01-2016 midada 2015-019 Art. 7 al. 4 20-06-2017 01-01-2018 integraziun 2017-024 Art. 8 al. 1 23-06-2015 01-01-2016 midada 2015-019 Art. 8 al. 2 23-06-2015 01-01-2016 midada 2015-019 Art. 9 al. 1 23-06-2015 01-01-2016 midada 2015-019 Art. 10 23-06-2015 01-01-2016 midada dal titel 2015-019 Art. 10 al. 1 23-06-2015 01-01-2016 midada 2015-019 Art. 10 al. 2 23-06-2015 01-01-2016 midada 2015-019 Art. 11 al. 1 23-06-2015 01-01-2016 midada 2015-019 Art. 12 al. 1 23-06-2015 01-01-2016 midada 2015-019 Art. 13 23-06-2015 01-01-2016 midada dal titel 2015-019 Art. 13 al. 1 23-06-2015 01-01-2016 midada 2015-019 Art. 14 al. 2 23-06-2015 01-01-2016 midada 2015-019 Art. 15 al. 1 23-06-2015 01-01-2016 midada 2015-019  6     	Art. 1 Champ d'applicaziun 	Art. 2 Procedura electorala 	Art. 3 Premissas d'elegibladad 	Art. 4 Suspensiun temporara da l'uffizi 	Art. 5 Repartiziun dal territori 	Art. 6 Substituziun 	Art. 7 Incumbensas 1. funcziun da la polizia da sanadad 	Art. 8 2. funcziuns medicinal-giudizialas 	Art. 9 3. surveglianza 	Art. 10 Conferenza da las medias uffizialas e dals medis uffizials, perfecziunament * 	Art. 11 Actas uffizialas 	Art. 12 Rapport annual 	Art. 13 Indemnisaziun da la media uffiziala u dal medi uffizial 1. indemnisaziun da disponibladad * 	Art. 14 2. tariffas 	Art. 15 3. indemnisaziun da conferenza 	Art. 16 Entrada en vigur, aboliziun dal dretg vertent  		2018-06-06T05:33:27+0200 	"7001 Chur" 	"Gesetzessammlung Kanton Graubünden"